Инновациянан – суперинновацияға » "Йәшлек" гәзите\nГазета "Йәшлек" » Новости » Мәғариф » Инновациянан – суперинновацияға\nЯңыраҡ Бөрө ҡалаһында мәғариф хеҙмәткәрҙәренең республика кәңәшмәһе үтте\nТимәк, яңы уҡыу йылына старт бирелде, тигән һүҙ. Шулай итеп, яңы уҡыу йылында мәктәптәрҙе, уҡыусыларҙы, уҡытыусыларҙы нимә көтә: белем һәм тәрбиә биреү процесында үҙгәрештәр буласаҡмы, ҡыҫҡартыуҙар дауам итәсәкме, ниндәй проблемаларҙы хәл итеү буйынса эш алып барыласаҡ, уҡытыусыларҙың эш хаҡы артасаҡмы?\nБашҡортостан Президенты Рөстәм Хәмитов үҙенең сығышында билдәләп үтеүенсә, республикала иң яҡшы донъя аналогтары менән ярыша алырлыҡ өр-яңы супер инновацион белем биреү системаһы – смарт-система барлыҡҡа киләсәк.\n– Республиканы Рәсәйҙә лидер итә алырлыҡ йүнәлештәр күп түгел, шуларҙың береһе – мәғариф. Беҙгә килеп ҡарап, күреп: «Башҡортостан белем биреү буйынса лидер», – тиһәләр, шул саҡта беҙ, әлбиттә, республикала яңы сифатҡа өлгәшә аласаҡбыҙ. Ә инде «уртасанан саҡ ҡына юғарыраҡ» тигән иҫәптә барһаҡ, беҙҙең тормошобоҙ ҙа «уртасанан саҡ ҡына юғарыраҡ» буласаҡ, – тине ул.\nРөстәм Зәки улы һуңғы йылдарҙа республикабыҙҙа демографик хәлдең дә яҡшыға табан үҙгәреүен билдәләп үтте.\nУн йыл элек беҙҙә мәктәпкәсә йәштәге балалар һаны яҡынса 250 мең булһа, әле иһә был һан 335 меңгә тиң һәм ошо күрһәткес тағы ла өс-дүрт йыл һаҡланасаҡ. Уҡыусылар иҫәбенә килгәндә, иң юғары күрһәткес 1999 – 2000 йылдарға тура килә: был осорҙа республикала мәктәп йәшендәге 860 мең бала булған, бөгөн иһә уларҙың һаны 330 мең генә.\nРөстәм Зәки улы әйтеүенсә, РФ Мәғариф һәм фән министрлығының планы буйынса түгел, ә ошо һандарҙан сығып балалар баҡсаһында күпме урын һәм республикала нисә мәктәп булырға тейешлеген билдәләү зарур.\n– Федераль министрлыҡ биргән һандар буйынса мәктәптәрҙе аҡылһыҙ рәүештә ҡыҫҡартыуҙы туҡтатырға кәрәк. Мин мәктәптәрҙе ябыу яҡлы түгелмен. Шуның өсөн дә беҙҙең республика өсөн төп критерий: 11 – 12 уҡыусыға бер уҡытыусы булырға тейеш. Беҙ шуның өсөн көрәшәбеҙ.\nОптималләштереүгә килгәндә, Рөстәм Зәки улы фекеренсә, һуңғы ике йылда түгел, ә 2010 йылға тиклем был эштең төп өлөшө башҡарылған.\nКәңәшмәлә уҡытыусылар өсөн яңғыраған һөйөнөслө яңылыҡтарҙың береһе – эш хаҡы артасаҡ. 2015 йылға ул 30 мең һумға етәсәк, ә 2017 йылда 35 мең буласаҡ, әммә бар уҡытыусылар ҙа шундай эш хаҡы аласаҡ, тип уйларға ярамай. Эш хаҡы һәр уҡытыусыға стажынан, квалификацияһынан сығып билдәләнә.\n– Яҡшы эшләүсе хеҙмәткәрҙәр юғары эш хаҡы алырға тейеш. Барыһына ла тигеҙ итеп бүлеү дөрөҫ түгел, – тип һыҙыҡ өҫтөнә алып үтте Рөстәм Хәмитов.\nУҡытыусыларҙың ғына түгел, балалар баҡсаһы тәрбиәселәренең, урта һәм башланғыс профессиональ белем биреү учреждениелары хеҙмәткәрҙәренең дә эш хаҡы 2017 йылға 28 мең һумға тиклем күтәреләсәк, тип белдерҙе Президент.\nРеспублика мәктәптәрен инновацион белем биреү ҡорамалдары менән йыһазландырыу йылдан-йыл яҡшыра бара. Бөгөн мәктәптәрҙә һәр уҡыусыға 7 – 8 компьютер тура килә, интерактив таҡталар, экрандар, проекторҙар ҡулланыла. Әммә, республика башлығы әйтеүенсә, смарт-йәмғиәт төҙөү өсөн улар ғына етмәй. Компьютерҙар ҙа кәмендә дүрт уҡыусыға берәү булырға тейеш, иң мөһиме – электрон программалар, дәреслектәр менән тәьмин итеүсе электрон белем биреү үҙәге кәрәк. Был йәһәттән, ул 1996 йылдан бирле ошо йүнәлештә эшләп, уҡыусыларға һәм студенттарға электрон белем биреүҙә донъя лидерына әйләнгән Көньяҡ Корея тәжрибәһен өйрәнергә саҡырҙы.\nСығыу ваҡыты 16-08-2013, 14:48 | Ҡаранылар: 1115\n“Кешеләргә ярҙам итеү – төп маҡсатым”


Бәләкәй генә, тимәгеҙ...\n19 Декабрь 2018, 17:48\nCәсе матур итеп тарап үрелгән, ап-аҡ алъяпҡыс, ап-аҡ яғалы форма күлдәк кейгән ҡыҙҙы күргәс тә: “Һәйбәт уҡыусылыр был”, – тигән уй баштан үтте. Ысынлап та, шулай булып сыҡты.\n– Бик уңған, аҡыллы ҡыҙ, бөхтә йөрөй, тәртипле. Беренсе синыфтан тик “бишле”ләргә генә өлгәшә, – тип Райза Рәфил ҡыҙы Ғәниева уҡыусыһы Линиза Ғарифуллина тураһында ғорурланып һөйләне. – Дәрестәргә әҙерләнеп кенә йөрөй. Китап-дәфтәрҙәре таҙа, бөтә нәмәһе урынында.\nЛиниза III синыфта уҡый. Бөтә дәрестәр ҙә берҙәй оҡшай икән уға. Урыҫ теле, математика, тирә-яғыбыҙҙағы донъя буйынса республика кимәлендә үткән Гагарин кубогына олимпиадала көсөн һынап ҡараған. “IV синыфтан районда үтәсәк олимпиадаларҙа ла ҡатнашырға мөмкин буласаҡ. Әле шуға әҙерләйбеҙ”, – ти Райза Рәфил ҡыҙы.\nДәрестән тыш сараларҙа ла әүҙем ҡатнаша. Әле ул I синыфта уҡыған ҡустыһы Динияр менән район кимәлендә үтәсәк “Һаумы, һаумы әкиәт!” конкурсына әҙерләнә. “Әтәс менән Төлкө” тигән әкиәтте һайлағандар. Бәйге Асы ауылында уҙасаҡ һәм Арыҫлан Мөбәрәковтың тыуыуына 100 йылға арналасаҡ. Шиғырҙарҙы матур итеп һөйләй, йырлай. Һүрәт төшөрә. Бейеүгә лә йөрөй. Буш ваҡыттарында конькиҙа шыуалар. Берештамаҡтағы Рәлифә өләсәһенә йыш ҡына ҡунаҡҡа йөрөйҙәр. Ул Линизаға төрлө сүрәләрҙе ятлатҡан. Хәҙер ул ауылдағы мәсеткә йөрөп, дини дәрестәр ала. Диниярҙы ла эйәртә.\n– Аталары мәрхүм булып ҡалғас, ҡыйын ваҡыттарҙа ҡыҙым миңә лә сүрәләр уҡырға кәңәш итте. Шул баланы тыңланым. Иншалла, еңел булып ҡалды, – ти әсәһе. – Балаларым итәғәтле. Төрлө йомош менән ҡайҙалыр барырға тура килһә лә икәүләп матур итеп донъя көтөп ултыралар, үҙ-ара татыуҙар.\nМалай кеше булараҡ, Динияр утын, һыу индереп ҡуйһа, Линиза гөлт иттереп өйҙө йыйыштыра. Шундай тәрбиәле балалар менән танышыуыбыҙға беҙ ҙә шат булдыҡ.


Буласаҡ химия сәнәғәте белгесе » "Йәшлек" гәзите\nГазета "Йәшлек" » Новости » Мәғариф » Буласаҡ химия сәнәғәте белгесе\n“Ваҡыт – ул аҡса, шуға күрә ҡул ҡаушырып ултырырға түгел, ә алға, ҙур ҡаҙаныштарға табан барырға кәрәк”, – ти Әхәт Камалов\nҠайҙа ғына йөрөмәй, ниҙәр генә күрмәй ир-егеткәй менән ат башы... Халыҡ йыры "Азамат"та шундай һүҙҙәр бар. Хәрби хеҙмәт, эш эҙләү һәм башҡа юлдар менән яҙмыш беҙҙе ҡайҙа ғына илтмәй. Иглин районы егете Әхәт Камалов һөнәр алыу маҡсатында күрше республикаға юлланған. Әлегә ул Ҡазан университеттарының береһендә белем ала. Сит ерҙә юғалып ҡалмаған, бар көсөн, тырышлығын, сәмен туплап, яҡташыбыҙ белем үрҙәрен яулай. Ҡыҙыҡһыныуҙары уҡыу менән генә лә сикләнмәй... Артабан әңгәмәбеҙ уның менән.\n− Әхәт, үҙеңдең мәктәп йылдарың тураһында һөйләп үтһәңсе?\n– Мин Иглин ауылының 1-се мәктәбен тамамланым.Мәктәптә яҡшы ғына уҡыным, атай-әсәйемдең йөҙөнә ҡыҙыллыҡ килтермәҫкә тырыштым, һеңлемә лә үрнәк булырға кәрәк ине. Бәләкәй саҡта юрист, бер осор хатта ашнаҡсы булырға ла хыялландым. Үҫә килә буласаҡ ғаиләмде тәьмин итерлек һөнәр һайларға кәрәклеген аңланым.\nБашта, Өфө дәүләт авиация техник университетына уҡырға инермен, тип хыялланғайным. Унда конкурс ҙур булыу сәбәпле, икенсе варианттар тураһында уйланырға тура килде. Ни өсөн мин ситкә китеп ҡарамайым әле, тип уйланым да, Ҡазандағы ошондай уҡ университетҡа документтарымды тапшырҙым. Шулай итеп, уҡырға инеп киттем. Ҡазан милли-тикшеренеү технологик университеты студентымын. Уҡып бөткәс, химия сәнәғәте инженеры булып сығасаҡмын.\nУҡыуға килгәндә, дөрөҫөн әйтәм − ауыр, тырышырға тура килә. Ғөмүмән, техника, химияға ҡағылған барлыҡ уҡыу йорттарында ла ҡыйынлыҡтар барҙыр. Уҡыуҙа ауыр булһа, эштә еңел булыр. Иглин ауылының 1-се мәктәбе уҡытыусыларына рәхмәт әйткем килә. Уларҙың биргән белеме ныҡ ярҙам итте. Шулай ҙа өҫтәмә белем дә кәрәк, тик мәктәп программаһына ғына ышанып ултырып булмай. Үҙ өҫтөңдә эшләргә лә эшләргә кәрәк.\nМин уҡырға килгәндә, башҡорттарға ҡарата мөнәсәбәт һәйбәт түгелдер, тип уйлағайным. Ысынында иһә татарҙар бик ярҙамсыл, ҡунаҡсыл булып сыҡты. Күрше республикала Башҡортостандан да студенттар күп. Беҙ үҙ-ара татыу, дуҫ йәшәргә тырышабыҙ.\n− Ҡазан, ысынлап та, матур ҡаламы?\n− Эйе, ысынлап та, был дөрөҫ. Ҡазан − матур, таҙа, ҙур, төҙөкләндерелгән ҡала. Өфө матурыраҡмы, Ҡазанмы, тигән һорауға ҡәтғи генә яуап юҡ. Һәр кемгә – үҙенсә, шулай ҙа ҡунаҡта рәхәт, өйҙә яҡшыраҡ, тип халыҡ юҡҡа ғына әйтмәгән бит. Өфөлә лә, Ҡазандағы кеүек, спорт объекттарын күберәк төҙөргә кәрәк. Бында сәләмәт тормошҡа ҙур иғтибар бирәләр.\n− "Салауат Юлаев" менән "Аҡ барс" хоккей командалары уйындарында булдыңмы? "Аҡ барс" командаһы көйәрмәне булып китмәнеңме?\n− Әлбиттә, юҡ, мин, дуҫтарым һәр саҡ был командалар уйындарын ҡарап барҙыҡ һәм үҙ командабыҙ өсөн “ауырыныҡ”. “Аҡ барс” – яҡшы команда, әммә "Салауат Юлаев” – ул беҙҙеке!\n− Уҡыуҙан тыш, нимә менәндер шөғөлләнеп өлгөрөп буламы?\n− Уҡыу йылы башында беҙҙең университетҡа волонтерҙар йыйыусы төркөм килгәйне. Ҡазанда әле июлдә уҙасаҡ Универсиадаға әҙерләнәләр. Мин шунда волонтер булыр өсөн анкета тултырҙым. Төрлө дәрестәргә йөрөнөм, ҡыҙыҡлы кешеләр менән таныштым. Яңыраҡ ҡына мине Универсиадаға волонтер итеп тәғәйенләнеләр. “Татнефть” аренаһына дзюдо һәм самбо ярыштарына килеүсе спортсылар менән аралашасаҡмын, уларҙың һорауҙарына яуап бирәсәкмен, ярҙам кәрәк булһа, ярҙам да итәсәкмен. Шулай булғас, йәйге каникулдың тағы бер өлөшө был ҡалала уҙасаҡ. Уҡыу йортонда ла был идеяға ыңғай ҡарайҙар. Үҙем Иглиндә самбо менән шөғөлләнә торғайным. Шуға күрә лә тап ошо өлкәне һайланым. Уҡыуҙа өлгөрмәй башлағас, ҡалдырып торорға тура килде.\n− Киләсәккә ниндәй пландар менән янаһың? Уҡып бөткәс, Башҡортостанға ҡайтырға уйлайһыңмы?\n− Әлегә был һорау өҫтөндә уйлағаным юҡ. Яҡшы ғына уҡып бөтөргә кәрәк. Артабан күҙ күрер. Әлбиттә, Башҡортостанға ҡайтҡы килә, туғандарға, атай-әсәйгә яҡыныраҡ булһаң, рәхәтерәк.\n− Йәштәштәреңә ниндәй теләктәрең бар?\n− Нимәнәндер ҡурҡып, оялып ултырмаһындар. Эҙләнһендәр, тырышһындар. Алда булһа ҙур теләк, эштән йәм таба йөрәк, тигәндәй. Юғары үрҙәр яуларға тигән маҡсатың булһа, уға ынтылырға тейешһең. Атай-әсәйҙең генә әйткәнен тыңлап, көтөп ултырырға түгел, ә амбициялы булыу зарур. Шулай уҡ йәштәр ваҡытын бушҡа әрәм итмәһен ине. Ваҡыт – ул аҡса, шуға күрә ҡул ҡаушырып ултырырға түгел, ә алға, ҙур ҡаҙаныштарға табан барырға кәрәк.\n− Уңыштар һиңә, Әхәт, әңгәмә өсөн рәхмәт.\nСығыу ваҡыты 24-05-2013, 11:39 | Ҡаранылар: 834\nУл уҡырға, эшләргә, йәшәргә тейеш\nСпортсыларҙың оло еңеү яулаясағына өмөт бар


Исемең матур, кемдәр ҡушҡан… » Журнал Башкортостан кызы | Башҡортостан ҡыҙы журналы\nИсемең матур, кемдәр ҡушҡан…\nБәпес көтөп йөрөгән серле лә, күңелле лә мәлем. “Улыбыҙ булһа, исемен Йәдкәр тип ҡушырбыҙ”, – ти һөйгәнем. Был исемде бығаса һис ҡасан ишеткәнем булмағас, аптырап ҡалдым. Тора-бара ул минең өсөн иң ҡәҙерле исемгә әйләнде. Шулай итеп, балам донъяға килмәҫ борон уҡ исемле булды.\nКешенең исеме менән уның булмышы, холоҡ-фиғеле, яҙмышы араһында ниндәйҙер күҙгә күренмәҫ ептәр барлығын борондан белгәндәр. Бала исемһеҙ бер көн, хатта бер сәғәт тә ҡалырға тейеш түгел, юғиһә уны ен-пәрейҙәр алмаштыра ла, үҙҙәренең исемен ҡушып өлгөрә, һөҙөмтәлә бала зәғиф йә ауырыу була йәки үлә, тип уйлағандар. Халҡыбыҙҙа “йүргәк исеме” ҡушыу булған. Кендек инәһе баланы ҡабул итеп алғас та, ҡолағына шыбырлап, исемең шулай булһын, тип йүргәккә төргән. “Йүргәк исеме” йәки “тәүге исем” баланы яман көстәрҙән һаҡлай, тигән ышаныу йәшәгән.\nЫсын исемде иһә сабыйға мулла ҡуша. Аҙан ҡысҡырып, баланың ҡолағына өндәшә. Исемде һайлауҙа ырыу аҡһаҡалдары, ололар ҡатнашҡан. Исем туйы үткәрелгән.\n“Исемең шәп булһын, ырыуыңа тап булһын, ырыуыңа тап килмәһә, ораныңа тап булһын”, тигән мәҡәл халыҡтың исемгә ҡарашын асыҡ сағылдыра. Мәғәнәһеҙ исем ҡушыуҙан тыйылғандар. Хәҙер беҙгә бик сәйер тойолған Ямаҡай, Яманбикә, Ямансура кеүек исемдәрҙең дә килеп сығышы юҡтан түгел. Яман, насар исем ҡушыу баланы яман көстәрҙән, үлемдән һаҡлауына ышанғандар. Бындай йола-ғәҙәттәр башҡа төрки халыҡтарына ла хас. Урыҫтарҙа ла Неждан, Неудача исемдәренең барлыҡҡа килеүе шулай аңлатыла. Әкиәттәрҙәге Иванушка дурачок та шуға ишара түгелме икән? Ен-шайтан алыштырмаһын өсөн балаға Йондоҙ, Фәрүәз, Сәрүәр, Алмаз кеүек уртаҡ исем ҡушалар. “Ен йә шайтан килә лә:\n– Был бала малай микән, ҡыҙ микән? – тип аптырай ҙа ҡала, ти. Әҙәм балаһын ни үҙенең малайына, ни ҡыҙына алмаштырырға белмәй аптырап торған арала йә таң ата (таң атһа, ундай мәлғүндәр йөрөмәй), йә теге сабыйҙың бағыусыһы килеп етә”, – тип яҙыла “Башҡорт халыҡ ижады” китабында.\nТөрлө сығанаҡтарҙа башҡорт исемдәре тураһында байтаљ мәғлүмәт табып була. Алып батыр, Ҡамыр батыр хаҡындағы әкиәттәрҙә төп геройҙың исеме аңлатылып кителә. Башҡорт исемдәре йырҙарҙа, риүәйәттәрҙә лә һаҡланған. Әлбиттә, иң бай мәғлүмәт – башҡорт шәжәрәләрендә.\nХалыҡ ижадында исемдәргә бәйле йолалар бихисап. Йөҙлөк менән тыуған балаға Йөҙлөкбай, Йөҙлөкбикә тип ҡушҡандар. Баланың донъяға килеүе үҙе оло ҡыуаныс, ә ул тағы ла бер шатлыҡлы мәл менән тап килһә, уға Байрам, Байрамғол тип исем бирелгєн.\nАтаһы үлгәс тыуған балаға Мирас, Бүләкбикә, Һәҙиә кеүек исемдәр бирер булғандар. Хатта үле тыуған бала ла исемһеҙ ерләнмәгән. Малай булһа, Абдулла, ҡыҙ булһа, Фатима булып гүргә ингән.\nБашҡорт телендә йәнлек, ҡош-ҡорт атамаларынан яһалған исемдәр киң таралған. Арыҫлан, Йәнбарыҫ, Айыухан – ир-атҡа көс, аҡыл, сослоҡ теләп ҡушылған исемдәр. Көслө януар атамаларынан торған исемдәрҙең табыныу йолаларына ла бәйле булыуы мөмкин. Буранбикә, Айсыуаҡ, Яуымбай көн торошон билдәләгән һүҙҙәр менән яһалған. Төркмән ғалимы З.М.Мухамедова әйтеүенсә, тәбиғәт күренешенә бәйле кеше исемдәре иң боронғо исемдәр һанала. Бала юлда тыуһа йәки бала тыуғанда атаһы юлда булып ҡалһа, “юл” һүҙе менән исем ҡушылған: Юлдаш, Юламан, Юлдыбикә… Сәфәр, Рәжәп, Рамазан, Зөлхизә, Аҙнабай, Йомағол исемдәре баланың донъяға килеү мәлен күр-һәтеүсән.\nБала сәбәпһеҙгә илаһа, исемен оҡшатмай илайҙыр, тип исемен алыштыралар. Бәләкәстең тәнендә миң барлыҡҡа килһә, ул аҙып-таралып китмәһен өсөн, баланың исеменә “миң” һүҙен өҫтәйҙәр. Шулай итеп, Зифа – Миңзифаға, Сара Миңлесараға әйләнеп китә…\nҒаиләлә бала тормаһа, шундай йола башҡарылған: сабый тыуғас та кендек инєће уны тәҙрә аша күп балалы йәки балалары ныҡ булған ғаиләгә биреп тора. Бер ни тиклем ваҡыттан ата-әсәһе үҙ балаһын мал биреп һатып ала. Балаға Һатыбал, Һатыбалды, Һатлыҡ, Һатлыҡбикә тигән исемдәр ҡушылған. Икенсе бер әмәл: бала тыуғас та уны этаяҡҡа (эткә аш бирә торған һауытҡа) һалғандар. Һуңынан: “Эт тә алманы”, – тип Эталмаҫ исемен биргәндәр. Эт, көсөк һүҙе ҡушып яһалған исемдәр – баланы ен-шайтандан ҡурсыу ысулы ул. Бүре тотемы ла башҡорттарҙа киң таралған. Беҙгә генә түгел, бүре культы донъяла бөтә халыҡтар өсөн дә хас булған. Болгарҙарҙа – Вылко, Югославияла – Вук, Германияла Рудольф исемдәре бүре тип тәржемә ителә. Үзбәк, ҡаҙаҡ, ҡырғыҙҙарҙа Ҡасҡар, Борибай, төркмәндәрҙә Гурт, Бори исемдәре бар.\nБашҡорт исемдәре хаҡында һөйләгәндә, Таңһылыу Күсимованың исемен телгә алмау гөнаһ булыр. Исемдәребеґґе туплап, өйрәнеп, халыҡҡа еткергән ғалимәнең тәүге китабы 1976 йылда донъя күрә. Артабан да тулыландырылып, төҙәтелеп, бер нисә тапҡыр баҫтырылған китап милләтебеҙҙең исемдәре буйынса төп әсбап булып һанала. “Кеше исемдәре ҡасан, нисек, тел һәм йәмғиәт үҫешенең ҡайһы баҫҡысында барлыҡҡа килгәндер – быны әйтеүе ҡыйын. Ләкин билдәле булған кешелек йәмғиәте тарихының һәр дәүерендә кеше исемдәре булған. Кеше исемдәре бик борон замандарҙа, тәүтормош дәүерендә, аныҡ телмәр менән бер ваҡытта, барлыҡҡа килгән, тигән фекер йәшәй”, – тип яҙа Күсимова. Эйе, исемдәр, моғайын, кешегә мөрәжәғәт итеү, өндәшеү хәжәтенән барлыҡҡа килгәндер. Тәүҙә ул ҡушамат рәүешендәрәк булғандыр, тигән ҡараш та бар. Һуңынан исем бер кешене икенсеһенән айырыу өсөн хеҙмәт иткән.\nИсемдәрҙе өйрәнеү менән ономастика, антропонимика шөғөлләнә. Кеше исеме – ул иң тәүҙә һүҙ. Һәр һүҙ кеүек үк, ул да тел ҡанундарына, ҡағиҙәләренә буйһона. Шуның менән ул телселәр өсөн әһәмиәтле. Исемдәрҙе өйрәнеү халыҡтың тарихы, йәшәү рәүеше, ышаныу-инаныуҙары хаҡында ла күп мәғлүмәт бирә.\nБарлыҡ халыҡтарҙың да тиерлек исемдәренә бер нәмә хас: ҡатын-ҡыҙ исемдәре наҙлылыҡ, инсафлыҡ, нәзәкәтлелек, гүзәллекте сағылдыра, уларҙы матур сәскәгә оҡшаталар, ә ир-егеттәрҙең исеме лә ысын ир-егет холҡондай, ҡыйыулыҡ, ныҡлыҡ, көс, таҫыллыҡҡа өндәп торғандай. Мәғәнәһенә иғтибар итһәң, исемдәрҙә тормошҡа яңы аяҡ баҫҡан балаға бәхет, оҙон ғүмер, ҡот, ырыҫ килһен, тигән изге теләктәр асыҡ күренә.\nИсем – кешегә ғүмерендә иң күп ишетергә тура килгән һүҙ ул. Һәр һүҙ, билдәле булыуынса, айырым өндәрҙән тора. Ә һәр өн – үҙ йышлығы булған тулҡын. Төрлө тулҡындар кешегә төрлөсә тәьҫир итә. Ябай ғына итеп әйткәндә, ошо бер һүҙ, үҙенә генә хас әйтелеше, аһәңе менән дә кешенең яҙмышын билдәләй. Хатта бер генә кешенең түгел, уның тирәһендәге башҡаларға ла йоғонто яһай. Хәҙерге тел менән әйткәндә, исем – ул яҙмыштың формулаһы, коды, тормош программаһы. Ул кешегә ғүмере буйына эйәреп йөрөй һәм уны бетеү урынына һаҡлап йөрөтә. Кеше үҙен донъяла ошо исем менән таныта. Борон исемен белгән кешегә төрлөсә тәьҫир итеп була, тип инанғандар. Баланы ике төрлө исем менән йөрөтөү йолаһы күп халыҡтарҙа таралған. Ғәм халыҡ араһында бер төрлө атап йөрөтһәләр, икенсе исемен бары яҡындары ғына белгән.\nБөгөнгө заман ғалимдарынан психология фәндәре докторы Борис Хигир, кешенең исеме, атаһының исеме һәм тыуған айын белеп, киләсәктәге уңыштарын һәм көткән күңелһеҙлектәрҙе күҙаллап, холҡоноң көслө һәм көсһөҙ яҡтарын билдәләп була, тип һанай. Тимәк, сабыйға дөрөҫ исем биреп, уны тәүге аҙымдарынан дөрөҫ йүнәлеш менән тәрбиәләргә мөмкин, ти ул.\nИсемдең тылсымы көслө булғанын борондан белгәндәр. Туҡтағол, Артыҡбикә, Кинйә кеүек исемдәр балалар артыҡ күп тыуыуын туҡтатыу сараһы итеп ҡулланғандар.\nКүп халыҡтарҙа шундай йола бар. Бер-бер артлы бәхетһеҙлек, уңышһыҙлыҡ теҙмәһе килгәндә, бер ир затын дини-хөрәфәти изге исем менән нарыҡлағандар. Нәҫелгә килгән күңелһеҙлектәр ҡоршауынан шулай арынып, ҡотолоп була, тип ышанғандар.\nИсемен үҙгәрткәс, яҙмышы икенсе юлдан киткән кешеләр билдәле. Артистар, яҙыусылар иһә яңғырауыҡлы псевдоним ала. Римдә, кешенең яҙмышын ыңғай яҡҡа бороу маҡсатында, исемен баштүбән әйләндерелгән хәрефтәр менән яҙғандар. Ҡатын-ҡыҙҙың кейәүгә сыҡҡанда фамилияһын алмаштырыуы ла: “Мин яңыса тормош башлайым”, – тигәнде аңлатмаймы? “Тормошҡа сығыу” тигән һүҙ ҙә шуға ауаздаш бит.\nБөгөнгө көндә исем ҡушыуҙа бер тыйыу ҙа юҡ. Һәр кем балаһын күңеленә ятҡанса атай ала. Октябрина, Тракторҙар заманы инде артта ҡалды. Миңә ҡалһа, бөгөнгө йәштәр балаларына йышыраҡ тәрән мәғәнәле, бай тарихлы, рухлы, матур яңғырашлы исемдәр ҡушырға тырыша. Шулай ҙа Алина, Ленар кеүек мәғәнәһеҙ, сит телдәрҙән алынған, әйтелеше ҡолаҡҡа ятып етмәгән исемдәр ҙә күп кенә шул. Иҫләйһегеҙҙер, капитан Врунгель: “Карапты нисек атаһаң, шулай йөҙөп китер”, – тип йырлай. Исеменә күрә есеме, тигәнде лә халыҡ юҡҡа ғына әйтмәйҙер. Балаға исем ҡушыу – ни тиклем ҙур яуаплылыҡ бит ул! Британия табиптары шуны асыҡлаған: сәйер һәм артыҡ ғәҙәти булмаған исемдәр йөрөткән ауырыуҙар комплекстарға һәм психик тайпылыштарға йышыраҡ дусар.\nИсем ҡушыу тураһында Рәсүл Ғамзатовтан да уҙҙырып әйтеп булмаҫ: “Ҡыҙҙарҙың исеме йондоҙҙар балҡышына һәм сәскәләр нәфислегенә оҡшарға, ә ир-ат исемендә ҡылыстар сыңлауы һәм китаптар аҡылы сағылырға тейеш”.\nБашҡортостан Республикаһы буйынса ЗАГС идаралығы мәғлүмәттәренә ярашлы, үткән йылда республикабыҙҙа иң йыш љушылѓан исемдәр булып малайҙар араһында – Рамазан, Никита, Сыңғыҙ, Даниил, Тимур, Кирилл, Әмир, Арыҫлан, Асҡар, Тимерлан, ҡыҙҙар араһында Алина, Дарья, Камилла, Мария, Аделина, Анастасия, Әминә исемдәре тора. 59542 баланың нисәүһе ошо исемдәрҙе йөрөткәне, ҡыҙғанысҡа ҡаршы, билдәле түгел.\n2358 кеше исемен алмаштырған. Был һанға шулай уҡ фамилияһын һәм атаһының исемен алмаштырыусылар ҙа инә.\nӘхмәр Үтәбай, языусы:\n– Компьютерҙа электрон адрес асып, исем биреү менән, беҙгә төрлө мәғлүмәт килә башлай. Кеше исеме менән дә шулай – Ғәмәл дәфтәренә кешенең исеме теркәлеү менән, шулай уҡ төрлө йәһәттән уға ҡот, байлыҡ юл ала. Исеме асылына тура килмәһә, уға тәғәйенләнгән ҡот яҙлығып китә. Шулай итеп, диненә, милләтенә, халҡына тап килмәгән исем йөрөткән кешенең яҙмышы боҙола, ғүмере мәғәнәһеҙ, асылынан ситкә китә.\nМиңә исемде үҙебеҙҙең ауылдың муллаһы Мөхлис олатай ҡушҡан. Бик илаҡ булғанмын, күҙ тейгәндер, тип Әхмәр тип исем ҡушҡандар. Мәғәнәһе – “ҡыҙыл” тигәнде аңлата. Һиндостанда маңлайҙарына ҡыҙыл буяйҙар, күҙ теймәһен өсөн малға ла ҡыҙыл нәмә тағалар бит әле, мине лә был исем шулай күҙ тейеүҙән һаҡлап килә.\nБалаларыма Әмир, Әбйәлил, Тамсы тип ҡуштым. Әмир исемле ҡустым бар ине, ҡыҙғанысҡа ҡаршы, үлеп ҡалды. Улыма шул ҡустым иҫтәлегенә исем бирҙем.\nӘбйәлил улым үҙенә хас логика, барымы менән гел яҡшы өлгәште, мәктәпте алтын миҙалға тамамланы, әле Санкт-Петербургта уҡып йөрөй. Исеменә башҡа кешеләрҙең нескә мөнәсәбәте арҡаһында уның тирәһендә яҡты аура барлыҡҡа килде, тип уйлайым.\nҠыҙымдың исеме Тамсы – саф башҡорт исеме, ун һигеҙенсе быуатта киң таралған булған. Аллаһы Тәғәлә был донъяны бер тамсы һыуҙан бар ҡылған, тиҙәр. Француздарҙа ошо уҡ мәғәнәле Мишель исеме бар икән. Ҡыҙым да үҙенең үҙенсәлекле бала икәнен белеп үҫә.\nАллаһы Тәғәлә кешегә биш төрлө исем бирә икән. Ошо биш исемдең береһе тап килһә, кеше оҙон ғүмерле, уңышлы була. Тап килмәһә, тәҡдирең ҡушҡанса йәшәй алмайһың. Уңыштарға бөтөнләй ирешеү мөмкин түгел, тип әйтмәйем, әммә бының өсөн күп тир түгергә, самаһыҙ тырышлыҡ, көс һалырға кәрәк була. Шуға ла исем һайлауға бик яуаплы ҡарарға кәрәк.


Йомарт ҡуян” әкиәте — презентация на Slide-Share.ru 🎓\nПрезентация на тему: Йомарт ҡуян” әкиәте\n
Больше презентаций на Slide-Share.ru
\nПервый слайд презентации: Йомарт ҡуян” әкиәте\nБер байрам көндө бер кеше үҙенең бәләкәс кенә улын ҡунаҡ саҡырырға ебәргән. « Фәлән-фәлән ағайыңды, фәлән-фәлән бабайыңды, фәлән-фәлән еҙнәңде саҡыр »,– тип, ҡырҡмаһа-ҡырҡ кеше исемен әйтеп сыҡҡан. Малай тыңлап торған, тик ҡапҡанан сыҡҡас та, ҡунаҡҡа кемдәрҙе саҡырырға кәрәклеген онотоп бөтөргән, ти. Өйгә кире инеп, ҡайтанан һорашырға ҡыйыулығы етмәгән. Шунан малай : « Тотайым да бөтә ауыл кешеләрен саҡырып ҡайтайым, шулар араһында мин саҡырырға тейеш кешеләр ҙә булыр әле », – тигән. Малай, ауылдың һәр урамын ике яҡлап төшөп алған да, өй беренсә йөрөп, бөтә кешене ҡунаҡҡа саҡырған.\nСлайд 4: Ҡунаҡтар йыйыла башлаған. а ҡрынлап йортҡа бөтә ауыл халҡы килеп тулған, ата менән әсә ҡаушап ҡалғандар : – Ни эшләргә инде ? Был тиклем күп ҡунаҡҡа етерлек һый-хөрмәтте ҡайҙан алмаҡ кәрәк ?– тип аптырашҡандар улар\nСлайд 5: Ата-әсәһен шулай оятҡа ҡалдырғаны өсөн малай, күҙ йәштәрен ағыҙа-ағыҙа, өйҙән сыҡҡан да ауыл артына йүгергән, унан урманға барып ингән. Ағас төбөнә ултырып, йәнә үкһеп илай башлаған. Шул ваҡыт ул бер ҡуян йүгереп килгәнен күргән. Малай былтыр ғына ул ҡуянды үҙ өйөндә аҫырап үҫтергән, үҫкәс, уны урманға ебәргән икән. Ҡуян, уның эргәһенә килеп ултырған. Малай ҡуянға үҙенең ҡайғы-хәсрәтен һөйләп биргән\nЯрар, ҡайғырма, дуҫҡайым. Бар, өйөңә ҡайт, бөтәһелә булыр. Ярар, ҡайғырма, дуҫҡайым. Бар, өйөңәҡайт, бөтәһеләбулыр Ярар, ҡайғырма, дуҫҡайым. Бар, өйөңәҡайт, бөтәһеләбулыр Я\nСлайд 7: Малай ҡайтыуға әрһеҙ ҡунаҡтар өйҙә булған һый-хөрмәтте ашап-эсеп бөтөргән булғандар. Урындарынан ҡуҙғалмай, тағы берәй нәмә ашатмаҫтармы, тип ултыралар, ти. Бер ҡунаҡ тәҙрәнән ҡараһа, ҡаушап ҡалған, уның, артынса башҡалар ҙа ҡараһалар, ни күҙҙәре менән күрһендәр : урам кейек йәнлектәр менән тулған, бөтәһе лә был өйгә табан киләләр, һәр береһе үҙе менән нимәлер алып килә икән\nСлайд 10: Урман йәнлектәре алып килгән һый-хөрмәттәрҙе ишек алдына ҡуйғандар ҙа, үҙҙәре йәшәгән ергә ҡайтып киткәндәр. Ғәжәпкә ҡалған ҡунаҡтар ауыҙ асып һүҙ ҙә өндәшә алмағандар, ти\nСлайд 12: Ата менән әсә шатлыҡтарынан ни эшләргә лә белмәгән. Малай уларҙан да былайыраҡ ҡыуанған. Хужалар өс көн, өс төн буйы кинәнеп ҡунаҡ һыйлаған.Ҡунаҡтар өйҙәренә таралышҡандан һуң да табында ярты һый тороп ҡалған икән, ти. Һуңынан халыҡ араһында был хәл тураһында оҙаҡ йылдар буйы һөйләп йөрөгәндәр. Ни өсөн тиһәң, бындағылай ҡунаҡ һыйлау бер ҡасан да, бер ҡайҙа ла булмаған икән\nПоследний слайд презентации: Йомарт ҡуян” әкиәте: Үәт, ошоноң менән әкиәт тә тамам


13 Август 2019, 14:56\nРәсәйҙең һуңғы йылдарҙа көнбайыш әкиәттәренә һынсыл ҡараш аша баға башлауы, күп нәмәләрен шик аҫтына ҡуйыуы һәм үҙенең төп асылына ҡайтырға маташыуы бөгөнгө “нескә мәсьәлә”нең – “зәңгәр аҙғындар”ҙың әүҙемләшеүенә лә бәйле… Тарих шуны күрһәтә: рухи һәм әхлаҡи ҡиммәттәре юйылған дәүләт деградацияға дусар була, юҡҡа сыға. Рим империяһы, Боронғо Грек дәүләте быға аныҡ миҫал. #Шоңҡаржурналы\nБер ямандың бер яҡшыһы\nХәйерле тәүлек ваҡыты, “Шоңҡар”ҙың тоғро уҡыусылары! Ҡотлайбыҙ һеҙҙе!\nНимә менәнме? Хәҙер аныҡлайбыҙ: тиҙҙән тормош яҡшырырға тейеш! Ни өсөн? Сөнки ҡараңғы төндән һуң һәр ваҡыт таң ата, йән өшөткөс ҡыштан һуң наҙлы яҙ килә, ә оҙайлы көсөргәнештән һуң тәнгә сихәт биреүсе ял көтә. Тормош яҡшырасаҡ... Ас-яланғас, даими хәүеф тойоп, ниндәйҙер үтә ҡаты сикләүҙәр аҫтында көн итмәһәк тә йәшәйешебеҙ ал да гөл тип атай алмайбыҙ. Үҙебеҙҙең һәм ғаиләбеҙҙең именлеге өсөн көн дә байтаҡ көс түгергә тура килә, ә һөҙөмтә юҡ кеүек. Ышанаһығыҙмы-юҡмы, ошо шәхсиәт сиктәренән сыҡмаған байтаҡ мәсьәләләрҙең хәл ителеше илебеҙ эшмәкәрлегенә, уның ижтимағи, әхлаҡи, рухи, иҡтисади һәм башҡа йүнәлештәренә бәйле... Бөгөнгө йәшәйешебеҙ шарттарын төшөнөр өсөн беҙгә ысынбарлыҡтан бер аҙ ситләшеп “империя масштабында” уйларға тура килә.\n2013 йыл Рәсәй тарихында оло ваҡиға булып теркәләсәк. Яҙ көндәре уҙған “ағас буры Алёша” етәкселегендәге “баш күтәреү”ҙәр, сәйәси аренаға килеп ингән яңы кешеләр, донъя кимәлендәге геосәйәси низағтар барыһы ла шул турала һөйләй. Рәсәй, ниһайәт, аяғына баҫа. СССР осорондағы кеүек үк булмаһа ла, “тарамыштары менән уйнай”, Сэм олатайҙың һәр ҡушҡанына баш һелкеп кенә ултырмайынса, дуҫтарын яҡлап тауыш сығарырға баҙнат итә (берәүһен күҙ алдында һуйып киткәндәренән һәм үҙенә лә ҡырын ҡарай башлағандарын тойғандан һуң).\nРәсәй Федерацияһы донъя илдәре хәрәкәтендә һайлаған йүнәлешен сағылдырыусы үтә лә мөһим күрһәткес – әлеге лә баяғы премьер менән президенттың рокировкаһы, ил менән идара итеү срогының оҙайтылыуы, ҡул ҡуйылған указдар: Рәсәй армияһын 2020 йылға тиклем 80 процентҡа модернизациялау планы, был маҡсаттарға бүленгән 20 трлн. һум аҡса һ.б. Ситтән ҡараһаң, ил хөкүмәте, Рим тарихсыһы Корнелий Непоттың кәңәшен тыңлап, “тыныс йәшәр өсөн һуғышҡа әҙерләнә” кеүек һәм был ҡыуандырмай ҡалмай. Сөнки күптәр әле Советтар Союзы заманындағы башҡа дәүләттәрҙең Ватаныбыҙға ҡарата ихтирамын хәтерләй, һағына.\nРәсәйҙең һуңғы йылдарҙа көнбайыш әкиәттәренә һынсыл ҡараш аша баға башлауы, күп нәмәләрен шик аҫтына ҡуйыуы һәм үҙенең төп асылына ҡайтырға маташыуы бөгөнгө “нескә мәсьәлә”нең – “зәңгәр аҙғындар”ҙың әүҙемләшеүенә лә бәйле… Тарих шуны күрһәтә: рухи һәм әхлаҡи ҡиммәттәре юйылған дәүләт деградацияға дусар була, юҡҡа сыға. Рим империяһы, Боронғо Грек дәүләте быға аныҡ миҫал. Европа ла бөгөн шул уҡ яҙмышты ҡабатларға йыйына: Голландиялағы рәсми фәхишәлек, еңел наркотиктарҙы һатыуға рөхсәт тураһында әйтеп тораһы ла түгел, элек-электән ысын джентльмендар иле тип һаналған Англия лордтары хәҙер “кейәүгә сығырға” хоҡуҡ яуланы. Франция президенты әллә үҙе лә “тегеләрҙән” инде… Башлыҡ булыуына бер ай ҙа тулманы, енси аҙсылыҡ вәкилдәренә никахлашыуға ризалыҡ бирҙе! Хатта ки был хәшәрәтте күҙәтеүсе беҙҙең “Берҙәм Рәсәй”ҙәр, аптыраштарынан, “бәлиғ булмағандар араһында гомосексуаллекте пропагандалауҙы тыйыу хаҡында” ҡанун ҡабул итеүҙе күтәреп сыҡты һәм иҫке-яңы президент, һис шикләнмәйенсә (һәр хәлдә шулай тойолдо), уны раҫланы. Әлбиттә, быларҙың береһе лә бушҡа түгел. Сөнки заманында Гитлер генералдарының береһе әсирлеккә төшкән рус ҡыҙҙарының күбеһе ғиффәтле булыуын белгәс тә, һуғышта еңәсәктәренә шикләнә башлаған, ти. Ә ярты быуаттан, “һоро чума”ны еңеп, донъяны мәғариф, фән, сәнәғәт уңыштары менән үҙ идеяһына ышандыра яҙған СССР-ҙы эротик фильмдар, кока-кола, джинсы һәм башҡа поп-мәҙәниәт атрибуттары менән тубыҡҡа теҙләндерҙеләр.\nБөгөн яңынан тиңдәр араһында тиң булып маташҡан Ватаныбыҙҙы кире хәйерсе хәленә ҡалдырырға маташыу бара. Был аяуһыҙ һуғышта дошман авангарды ролен ЛГБТ-йәмәғәттәр (лесбиянка, гей, бисексуал, транссексуал) үтәй. Һуңғы осорҙа тап ошо теманы милләт-ара мөнәсәбәттәргә, спорт байрамдарына ҡыҫтыра башлауҙары хәүефһеҙлек тыуҙырмай ҡалмай, әлбиттә. Әтрәғәләмдәрҙең тамам шашынып Сочиҙа үтәсәк олимпиадаға бойкот талап итеүҙәре, еңел атлет-һылыуыбыҙ Елена Иҫәнбаеваның бер енесле никахтар тураһындағы сәнскеле һорауҙарына биргән яуабына ҡаршы мәғлүмәти һәм административ баҫымдары хайран ҡалдыра. Был яһалма ғауғаға билдәле Америка сәйәсмәндәре, йәмәғәт эшмәкәрҙәре ҡыҫылыуы ла “оҫта утын ярғанда, баҡа ботон ҡыҫтырған” кеүек. Улар Рәсәйҙе, балаларҙы бөгөнгө көн боҙоҡлоҡтарынан ҡурсалаусы ҡануны өсөн, Өсөнсө Рейх менән сағыштыра һәм “демократия”, “граждандар хоҡуғы”, “һайлау азатлығы” соусы аҫтында беҙгә “гомосексуализм – яҡшы” тигән идеяны һатып маташа. Кемгә нисектер, әммә Рәсәй ерлегендә көн күреүсе халыҡтарҙың генетик хәтеренә һеңгән әхлаҡи кодексҡа ярашлы, бөгөнгө Европаның туйып һикереүҙән ғибәрәт енси аҙғынлығы, үҙҙәренең ауырыуҙарын аҡлау өсөн беҙгә лә һеңдереп маташҡан ялған ҡиммәттәре ерәнестән башҡа тойғо тыуҙырмай.\nОшо ваҡиғалар янында Дәүләт Думаһының шикләнмәйенсә “зәңгәрҙәр пропагандаһы – законһыҙ” тип хәл итеүе оло ихтирамға лайыҡ. Бынан башҡа ла тағы әллә күпме ыңғай эштәр, башланғыстар хаҡында яҙырға мөмкин, тик уларҙы күреү һәм ҡабул итеү теләге генә кәрәктер…\nҺүҙ аҙағында. Күптәр үҙҙәренең үткән һайлауҙарҙа ҡуйған “ҡошсоҡ”тарына ҡарамаҫтан, күңеленә ятмаған фирҡә депутаттары уңышы хаҡында ишетеп асыуланалыр. Кәрәкмәй. Улар ил башында булғанда тетрәнеүҙәр, ҡырҡа үҙгәрештәр көтөлмәй тип әйтерлек. Шул сәбәпле йәмғиәттең төрлө даирәләре, рухи, фәнни, әхлаҡи донъяһы әҙме-күпме тотороҡло үҫеш алыу мөмкинлеге бар. Тик ошо мөмкинлекте ҡулдан ысҡындырмаҫҡа ғына кәрәк. Сөнки тормоштоң аҫты өҫкә әйләнеүе (ә берәй икенсе фирҡә власҡа килеп инһә тап шулай буласаҡ та) төрлө үткенселәргә файҙалы. Улар үҙ амбицияларын тормошҡа ашырып, башҡаларҙың башына етәсәк. Быны ғына төшөнөү өсөн гений булыу кәрәкмәй, тарих менән бер аҙ танышып сығыу ҙа етә…\n“...был илебеҙҙе һәм граждандарыбыҙҙы түбәнһетеү. Беҙ Европа илдәре һәм башҡа дәүләттәрҙән айырылабыҙ. Рәсәй ҡанундарын бөтәһе лә хөрмәт итергә тейеш. Рәсәйлеләр үҙ халҡы өсөн борсола: әгәр уларға урамда нимә теләйҙәр шуны эшләргә рөхсәт итһәк, милләт булараҡ юҡҡа сығасаҡбыҙ. Сөнки беҙҙә нормаль йәмғиәт, унда ирҙәр ҡатындарҙы кәләш итеп ала, ә башҡа төр никахтар аҙғынлыҡ һанала...”


Ҡытайҙан Башҡортостан туристары әйләнеп ҡайтты | ГТРК «Башкортостан» — Новости Уфы и РБ\nӨфө халыҡ-ара аэропортына Ҡытайҙың Санья ҡалаһынан һуңғы самолет әйләнеп ҡайтты. Башҡортостанға коронавирусты индермәҫ өсөн аэропортта санитар күҙәтеү көсәйтелгән. Һәр бер турист махсус ҡоролма-тепловизор ярҙамында ентекле тикшереү үтте. Температураһы күтәрелгән пассажирҙы шунда уҡ дауаханаға оҙаталар. Ә туристарға килгәндә иһә, улар үҙҙәрен яҡшы тоя. Әммә һәр береһе мотлаҡ рәүештә медицина битлегендә. Ял итеп ҡайтыусылар әйтеүенсә, Санья ҡалаһында барыһы ла тыныс, кәрәкле учреждениелар эшләй. Шулай ҙа, Рәсәйҙең туризм буйынса федераль агентлығы Ҡытайға юлламалар һатыуҙы туҡтатырға тәҡдим итте.


«Дуҫлыҡ моңо» фестиваленең төп призы - автомобиль // Йәмғиәт | новости башинформ.рф\n«Дуҫлыҡ моңо» фестиваленең төп призы - автомобиль\n14:37, 30 января 2013 Йәмғиәт\n«Дуҫлыҡ моңо-2013» халыҡ-ара конкурсында еңеүсе автомобиль аласаҡ.\nИҫегеҙгә төшөрәбеҙ, бәйге быйыл Нефтекама ҡалаһында 4-6 апрелдә үтә, әлеге ваҡытта беренсе һайлап алыу турына заявакалар ҡабул ителә.\n«Башинформ» агентлығы алдан хәбәр итеүенсә, конкурста 16-35 йәштәрҙәге үҙешмәкәр башҡарыусылар, шулай уҡ музыка училищеларының вокал бүлегендә белем алған беренсе һәм икенсе курс студенттары ҡатнаша ала. Бәйгелә Башҡортостан, Татарстан, Удмуртия республикалары, Һамар, Төмән, Ырымбур, Силәбе өлкәләре, Пермь крайы, Ханты-Манси автономиялы округынан йәш йырсыларҙың ҡатнашыуы көтөлә.\nКонкурста ҡатнашыу өсөн заявкаларҙы һәм башҡарыласаҡ әҫәрҙәрҙең фонограммаларын 2013 йылдың 20 мартына тиклем Республика халыҡ ижады үҙәгенең электрон почтаһына (gukrcnt@mail.ru) ебәреү мотлаҡ.\nТеги: конкурстар,дуҫлыҡ моңо-2013


Таможняла кинологтар эшләүе енәйәт эше асыуға килтерҙе // Йәмғиәт | новости башинформ.рф\nТаможняла кинологтар эшләүе енәйәт эше асыуға килтерҙе\n16:57, 1 марта 2011 Йәмғиәт\nБашҡортостан таможняһы наркотиктар контрабандаһы факты буйынса дүрт енәйәт эше ҡуҙғатты. Быға кинология үҙәге хеҙмәткәрҙәрен һәм уларҙың эттәрен йәлеп итеү булышлыҡ итте.\n«Өфө аэропорты» таможня посында лабрадор Джимми Үзбәкстанға осоусы пассажирҙарҙың багаждарын «тикшерҙе». Эт спорт сумкаһына күрһәтте, унда «Бензонал» тип яҙылған таблеткалар төргәге табылды. Тартып алынған 44 таблетка эксперт-криминалистика лабораторияһына экспертизаға тапшырылды. Уларҙа «Үтә көслө матдәләр исемлеге»нә индерелгән бензобарбитал һәм фенобарбитал таптылар. Үтә көслө «Бензонал» таблеткаларын сығарырға маташыу факты буйынса енәйәт эше ҡуҙғатылды.\nҺиндостандан килгән өс рәсәйлене Руби немец овчаркаһы менән Цера кокер-спаниеле тотто.\n— Эттәр пассажирҙарҙа хәшиш булыуын һиҙҙе. Наркотиктар контрабандаһы буйынса тағы өс енәйәт эше ҡуҙғатылды. Шулай итеп, заманса технологиялар күп булыуға ҡарамаҫтан, тыйылған матдәләрҙе асыҡлау өсөн иң йоғонтоло сара булып эттең һиҙгер танауы ҡала, — тип билдәләне Башҡортостан таможняһы хеҙмәткәре Елена Безверхая.\nТеги: наркотиктар, таможня


Йәшәү йәмле бергә булғанда | Министерство сельского хозяйства Республики Башкортостан\n» Йәшәү йәмле бергә булғанда\nЙәшәү йәмле бергә булғанда\nҒаилә – ул оло таянысыбыҙ, һыйыныр усағыбыҙ. Унда бер-береһе өсөн өҙөлөп торған, бер-береһе хаҡында хәстәрлек күргән кешеләр йәшәй. Нисек кенә булмаһын, кеше үҙенең ғаиләһендә ял итә, рухи көс, дәрт-дарман йыя, күңелен бушатып, йән йәрәхәттәрен дауалай. Ғаилә ни тиклем ныҡ булһа, унан килгән йылылыҡ та шул тиклем көслө.\nКөҙән ауылында 55 йыл бергә ғүмер иткән Рәмзиә һәм Наил Хәбибуллиндар йәшәй. Бергә матур итеп ҡартайған пар менән һөйләшеүебеҙ уларҙың йәшлек йылдарын хәтерләүҙән, танышҡан, өйләнешкән мәлдәрен иҫкә алыуҙан башланып китте.\n- Минең әсәйем Шәмсебаныу Талип ҡыҙы ваҡытына күрә бик белемле кеше ине. Ғәрәп графикаһын, рус, татар телендә уҡый яҙа белә ине. Ауылдағы күп кешеләр әсәйемә килгән хаттарын уҡытырға, яҙҙырырға йөрөгән булғандар. Рәмзиәнең әсәһе Миңлехаят менән минеке дуҫ булғандар. Килгән хаттарҙы бергә уҡығандар, - ти ғаилә башлығы.\nУл ваҡытта Наил Шәрифулла улы әрмелә хеҙмәт итә. Хаттарында үҙенең фотоһүрәттәрен ебәрә. Хәрби кейемдәге Наилгә Рәмзиәнең күҙе төшмәй ҡалмай. Хеҙмәтен тултырып ҡайткан егет, күрше Петровск ауылында яңы асылған һөнәрселек училищеһында электромонтер һөнәренә уҡып, ауылға электрик булып эшкә урынлаша.\nРәмзиә көндөҙөн фермала һауынсы, кисен киске мәктәптә 10-сы класта уҡый. Йәштәр йөрәгендә һөйөү уты тоҡанып, аҙаҡ улар өйләнешә – йәш Хәбибуллиндар ғаиләһе барлыҡҡа килә. Мөхәббәт емештәре булып донъяға ҡыҙҙары Рәзилә, Наилә, Азат тыуа. Наил ағай 40 йыл ғүмерен кешеләргә яҡтылыҡ өләшеүгә арнай. Рәмзиә Зәки ҡыҙы тәүҙә һауынсы, һатыусы, колхоз келәтендә ашлыҡ хисапсыһы, күп йылдар сөгөлдөрсө булып эшләй.\n– Өйләнешеп, йәшәп алдыҡ та киттек, шөкөр, татыу ғүмер иттек, өс бала тәрбиәләп үҫтерҙек, барыһы ла башлы-күҙле булды, һәйбәт йәшәйҙәр, балалар үҫтерҙеләр, үҙҙәре лә олатай-өләсәй бөгөн. Беҙҙең 6 ейән-ейәнсәребеҙ, 6 бүлә-бүләсәребеҙ бар. Уларҙың ҡыуаныстарына, изгелектәренә төрөнөп йәшәйбеҙ, – тиҙәр шатланып, олатай менән өләсәй.\nРәмзиә апай менән Наил ағайҙың икеһенең дә хәтере бик яҡшы. Ауыл, район яңылыҡтары менән ҡыҙыҡһынып баралар. Һаман да тырышып донъя көтәләр, ҡош-ҡорт аҫрайҙар, баҡса үҫтерәләр.\n– Оҙайлы ғүмер дауамында төрлөһөн кисерҙек, төрлө ваҡыттар булды инде, әммә икең татыу булғас, тормош ауырлығы әллә ни һиҙелмәне, – ти мәртәбәле йәшкә еткән ғаилә башлығы. Улар әле лә етеҙлектәрен, һөйкөмлөлөктәрен юғалтмаған. Бер йән булып ғүмер иткәнгәме, күңелдәрендә кешеләргә ҡарата ла тик изгелек кенә. Шуға ла ауылдаштары араһында абруйлы ғаилә булып иҫәпләнә улар. Ғүмерҙең бормалы һуҡмаҡтарында тайпылмаған, ҡаршылыҡтарына бирешмәгән, ҡартлыҡтарын имен ҡаршылаған Хәбибуллиндар ғаиләһенә артабан да ныҡлы һаулыҡ, тигеҙ ғүмер насип булһын ине.


Сибай ҡалаһының Р.Өмөтбаев исемендәге башҡорт лицейында үҙ һөнәренең оҫтаһы булған уҡытыусылар эшләй. Улар араһында тәжрибәле педагог булыуҙан тыш, һоҡланғыс әсә, күркәм холоҡло ҡатын-ҡыҙ, уңған хужабикә булғандары ла бихисап. Бөгөнгө һүҙебеҙ—ана шундай сифаттарға эйә ике гүзәл зат тураһында.\n1959 йылдың аҡ ҡарлы ҡышында Йылайыр районының Матрай ауылында йәшәүсе Лоҡмановтар ғаиләһендә бер ҡыҙ бала доньяға килә. Уға Әлмира тип исем ҡушалар. Ете балалы татыу ғаиләлә үтә уның бала сағы.\nӘлмира Әмир ҡыҙы 8-се класты тамамлағас, уҡытыусы һөнәрен үҙ итеп, Сибай педагогия училищеһына юл ала. Студент йылдарын күңелендә матур, онотолмаҫ иҫтәлек итеп һаҡлай ул бөгөн дә. Хеҙмәт һәм һыҙма уҡытыусыһы һөнәрен үҙләштереп, туған мәктәбенә эшкә ҡайта. Шул уҡ ваҡытта ситтән тороп юғары белем ала, тормошҡа сығып, береһенән-береһе матур өс ҡыҙ табырға ла өлгөрә. Бөгөн инде өлкән ҡыҙы Наҙгөл һәм уртансыһы Гөлсимә ғаиләле булып үҙаллы донъя көтә. Ейәндәре Батыр, Азамат һәм Данияр—өләсәһенең шатлыҡ-ҡыуанысы. Бәләкәй ҡыҙы Гөлфирә БДУСИ-ның иҡтисад бүлегенең 2-се курсында белем ала.\nӘлмира Әмир ҡыҙына 1996 йылда йәшлек йылдары үткән Сибай ҡалаһына күсеп килергә тура килә. Яратҡан һөнәренә тоғро ҡалып, бына 35 йыл инде уҡыусыларға белем бирә, бәйләргә, сигергә, тегергә өйрәтә, тәбиғәт материалдарын ҡулланып төрлө сувенирҙар яһау оҫталығына төшөндөрә, башҡорт халыҡ аштарын әҙерләү серҙәре менән таныштыра. Уның уҡыусылары һәр ваҡыт олимпиадаларҙа, фәнни-практик конференцияларҙа, конкурстарҙа ҡатнашып юғары уңыштарға өлгәшә, ҡала күләмендә үткәрелгән күргәҙмәләрҙә әүҙем ҡатнаша. Ә.Ә.Кәйекбирҙина лицейыбыҙҙа 12 йыл инде физик һәм эстетик тәрбиә биреү кафедраһының етәксеһе булып эшләй. Ул алмаштырғыһыҙ класс етәксеһе лә. Бына нисәнсе тапҡыр инде класс алып, яратҡан уҡыусылары менән гөрләп эшләп йөрөй. 2011 йылда хөрмәтле коллегабыҙ «Башҡортостан Республикаһының мәғариф алдынғыһы» билдәһе менән бүләкләнде.\nИкенсе геройыбыҙ—лицейыбыҙҙың башҡорт теле һәм әҙәбиәте уҡытыусыһы Хазина Рәүеф ҡыҙы Хәмитова. Ул—асыҡ йөҙлө, оло йөрәкле, мөләйем ҡарашлы, йомшаҡ һүҙле, бала күңеленә асҡыс таба белгән һоҡланғыс педагог.\nХазина Рәүеф ҡыҙы Баймаҡ районының Ҡаратал ауылынан. Бәләкәйҙән тырыш, ныҡышмал ҡыҙ тәүҙә Сибай педагогия училищеһын, артабан БДУ-ның филология факультетын тамамлай. Бөгөн ул 35 йыл хеҙмәт стажы булған, юғары категориялы уҡытыусы. Хазина Рәүеф ҡыҙы—беҙҙең лицейҙа асылған көнөнән алып эшләгән уҡытыусыларҙың береһе. Уның һәр дәресе тәрбиәүи яҡтан көслө булыуы, методик яҡтан дөрөҫ төҙөлөүе менән айырылып тора. Дәрестәрендә халыҡ педагогикаһына таянып эш итә, уҡыусыларында милли үҙаң, рух, тыуған илгә, телгә һөйөү тәрбиәләүҙе төп маҡсат итеп ҡуя.\nУҡытыусыһын үҙенә миҫал итеп алып, тормошон башҡорт телен төплө өйрәнеүгә бағышлаған уҡыусылары ла бихисап. Коллегабыҙ ғүмер буйы йыйған тәжрибәһен мул өләшә, бөтәһенә лә—уҡыусыларына ла, коллегаларына ла йылы һүҙен йәлләмәй.\nХ.Р.Хәмитованың фиҙаҡәр хеҙмәте ҡала, республика кимәлендәге Маҡтау грамоталары, Рәcәй Президенты гранты менән билдәләнгән. Шуның менән бер рәттән ул хәстәрлекле, оло йөрәкле әсә, ир ҡатыны, ике ейәненә һөйөклө өләсәй. Балалары—Рәил һәм Гөлназ инде үҙ аллы тормошҡа аяҡ баҫҡан, һәр кемеһенең үҙ ғаиләһе.\nКоллегаларыбыҙҙы яҙҙың гүзәл байрамы менән ҡотлап, ныҡлы һаулыҡ, ижади уңыштар теләйбеҙ.\nЭ.F.Ҡунысбаева, уҡытыу эштәре буйынса директор урынбаҫары,\nС.Ә.Fәбитова, тәрбиәүи эштәр буйынса директор урынбаҫары.


«Киске Өфө» гәзитенең сайты - №39, 27 сентябрь - 3 октябрь, 2014 - Информационные страницы\n№39, 27 сентябрь - 3 октябрь, 2014\nИмпорт тауарға мохтажлыҡ кисереү - гонаһ. Әлегә емеш-еләге, бәшмәге булған урмандарыбыҙ, буш ятҡан ерҙәребеҙ, әҙме-күпме малыбыҙ, эсәр һыу запасыбыҙ, көрәк менән эшләп булһа ла үҙен туйындырған хужалыҡтарыбыҙ бар.\nСССР заманын күпме тәнҡитләһәк тә, бөгөн яңы Рәсәй мәктәптәрендә баланың психологик тәрбәһе өлкәһендә эш тейешенсә яйға һалынып бөтмәгән.\nШәйәхмәт Сибаев түрә булыуы дәүерендә лә кешелеклелеге, кеселеклелеге менән халыҡ ихтирамын яулай. Вазифаһын халыҡты баҫып тотоуға түгел, ә урында йәшәүселәрҙең мәнфәғәтен ҡайғыртыуға йәлеп итә.\nҠатын-ҡыҙҙың һәм балаларҙың хоҡуҡтарын РФ-ның Ғаилә кодексы яҡлай һәм ул уҡ ир менән ҡатындың хоҡуҡтарын билдәләй. Балаға ҡаты мөнәсәбәттә булыу ата-әсәне яуаплылыҡҡа тарттырыу өсөн нигеҙ булып тора.\nҠайһы берҙә йәш башҡарыусылар "Бәйләнештә" сайты өсөн генә ижад итә кеүек тойолоп китә. Клип төшөрөп, интернетҡа ҡуя ла, лайктар йыйып, ҡәнәғәтлек кисерә. Сәхнәгә ҙур маҡсаттар менән аяҡ баҫырға кәрәк.


Президент улының яратҡан төркөмө » «Йәшлек» гәзите | Газета "Йэшлек"\nГазета "Йәшлек" » Махсус биттәр » Президент улының яратҡан төркөмө\n07.09.2010 Президент улының яратҡан төркөмө\nРок-музыка һөйөүселәргә «Linkin Park» төркөмө яҡшы таныш. Йәштәрҙең, айырыуса егеттәрҙең, иң яратып тыңлаған йырҙарын башҡара ул.\nТөркөм 1999 йылда барлыҡҡа килә һәм тиҙ арала ҙур популярлыҡ яулай. Ул 60 миллиондан ашыу альбомын һатырға өлгөрә, ике тапҡыр Грэмми наградаһына лайыҡ була. Тәүге альбомдары уҡ төркөмгә ҙур уңыш килтерә, ул 30 миллионлыҡ тираж менән һатылып бөтә һәм «бриллиант альбом» статусын ала. Икенсе альбом да, беренсеһе кеүек үк, уңышҡа өлгәшә һәм альбомдар һатыуҙан килгән аҡсаны төркөм бөтә донъя буйынса хәйриә акциялары ойоштороуға тотона. Һуңғы альбомдары ла 32 илдә тәүге урында тороп, өс тапҡыр «платина альбом» исеменә лайыҡ була.\nГаитиҙа булған ер тетрәүҙән һуң төркөм хәйриә акцияһында «Not Alone» йыры менән ҡатнаша, ҙур булмаған альбомын сығара. Уны бушлай интернеттан алырға була һәм төркөм тыңлаусыларын да фажиғә ҡорбандарына ярҙам итергә саҡыра. Уларҙың «Music For Relief» проекты сиктәрендә башҡарылған эштәре глобаль йылылыҡтың насар һөҙөмтәһен кәметеү өсөн 355000 ағас ултыртырға ярҙам итә. 100000 ағас төркөмдөң аҡсалата ярҙамына ултыртыла.\nТөркөмдә алты кеше – Честер Беннингтон, Майк Шинода, Джо Хан, Брэд Дэлсон, Роб Бурдон, Дейв Фаррел сығыш яһай. Әйткәндәй, төркөмдөң исеме лә тәүҙә үк «Linkin Park» булмай. Башта ул – «Xero», һуңынаныраҡ «Hybrid Theory» тип атала. Әммә Британияның «Hybrid» электрон төркөмө уларҙы плагиатта ғәйепләй һәм Честер Беннингтон төркөм өсөн яңы исем уйлап таба – «Lincoln Park». Ул Лос-Анджелестағы тап ошо парк аша көн һайын студияға йөрөгән була. Тик интернетта был домен буш булмай сыға. Уны һатып алыу бик ҡиммәт булғанлыҡтан, төркөм үҙенә «Linkin Park» тигән исем ала.\nМиллионлаған фанаты булған төркөм ижади эшмәкәрлеген уңышлы дауам итә. Улар айырыуса Японияла популяр, тауыштарына, стилдәренә оҡшатып башҡарырға теләүсе нью-металл төркөмдәр ҙә аҙ түгел унда. Рәсәйҙә лә ҙур танылыу яулаған «Linkin Park». Президентыбыҙ Дмитрий Медведевтың улы Ильяның да иң яратҡан төркөмө ул. Төрлө мәғәнә һалынған йырҙары – кешенең эске донъяһын асыу, тормоштоң мәғәнәһен эҙләү, әшәке ҡылыҡтар, үҙ-үҙеңде табыу – береһе лә буш һүҙгә ҡоролмаған. Шуға ла бөтә донъяны «Linkin Park» музыкаһы биләп алыуы ғәжәп түгел.


Әсе еләк(хикәйә). Факиһа Туғыҙбаева - Wikisource\nӘсе еләк(хикәйә). Факиһа Туғыҙбаева\nӘсе еләк ( хикәйә )\nавтор Факиһа Туғыҙбаева\nFuthorФакиһа Туғыҙбаева '\n.Нәшер ителгән: 2009 йыл. Сығанаҡ: "Мин уҡырға яратам ".-Өфө/Зәйнәб Биишева исемендәге "Китап " нәшриәте,2009 йыл\nКөтөүсенең сыбыртҡы шартлатҡан тауышы иртәнге тынлыҡта урамдың бер осонан икенсеһенә яңғырап ишетелде. Уянып та, һаман йоҡомһорай биргән малдар һиҫкәнеп торҙо. Ҡаҙҙар, бәпкәләрен бер епкә теҙеп, ҡаңғылдаша-ҡаңғылдаша, Сәрмәсәнгә юл алды.\nОҙаҡламай урамды тултырып килгән ауыл көтөүе, күпер аша сығып, Сәрмәсән үҙәненә таралды. Малдар үткән ерҙә үләндәрҙән ысыҡ Һибелеп ҡалды.\nГөлдәр сепараттың талғын тауышына уянып китте. Әсәһе һөт айырта икән. Ҡыҙ кирелеп- һуҙылды ла карауатынан һикереп төштө. «Ни эшләп һаман йоҡлап ята әле ул? Кисә Таңһылыу менән ҡара таңдан тороп еләккә барырға һүҙ куйышҡайнылар бит».\nГөлдәр яңы ҡаймаҡ менән икмәк ҡапҡыланы ла бәләкәй силәгенең төбөнә, сепрәккә урап, күмәс һалды. Стакан алырға ла онотманы...\nТаңһылыу менән Гөлдәр Еләклетауға еткәндә, ҡояш күтәрелеп ҡыҙҙыра ла башлағайны инде. Улар, бер ҡуш ҡайын төбөнә килеп етеп, силәктәрен ҡуйы ботаҡ аҫтына ултырттылар, аҙыҡтарын ағасҡа элделәр. Көн еләҫтә йыйып ҡалайыҡ тип, стакан тотоп, еләк сүпләргә ашыҡтылар.\nТөшкә тиклем бил дә яҙмай йыйҙы Таңһылыу менән Гөлдәр. Тик, ни хикмәт, былтыр түшәлеп ятҡан урындарҙа быйыл еләк берәм-һәрәм генә күренгеләштерә.\nҠыҙҙар, талсығып, ҡуш ҡайын төбөнә ял игергә ултырҙы. Еләкте икмәккә ҡушып ашап алдылар. Их, тәмле була ла һуң яланда икмәк! Яҡында ғына сылтырап аҡҡан һандуғас шишмәһенән Таңһылыу килтергән бер стакан һыуҙы уртлап эскәс, ҡыҙҙарҙың күҙ алдары яҡтырып ук китте.\nУлар ауыл яғына бик оҙаҡ ҡарап ултырҙы. Еләклетауҙан тирә-яҡ ус төбөндәге кеүек күренә. Гөлдәр менән Таңһылыуға тыуған ауылдары бигерәк тә матур тойолдо. Аҡ балсыҡ менән ағартылған өйҙәр бөтәһе бергә аҡ пароходҡа оҡшап тора. Был пароход, гүйә, күҙ етмәҫлек йәм-йәшел баҫыу диңгеҙендә йөҙөп китеп бара.\n—\tЗур үҫһәм дә, ауылымды ташлап бер ҡайҙа ла китәсәгем юҡ, — тине Таңһылыу, уйға сумып.\nГөлдәр ҙә хыялға бирелде:\n—\tСеремде сисәйемме һиңә, Таңһылыу! Минең Валентина Николаева-Терешкова кеүек батыр булғым килә. Ул ваҡытта ауылдаштарҙың вәт иҫтәре китәсәк миңә. Урам осо тәтелдәк Мәрхәбә инәй ҡапҡа төптәренә сығып баҫыр ҙа, урамдан үткән һәр кешегә: «Ишеттеңме әле, Нәсихәнең ҡыҙы һауаға осҡан, ти, бит. Беҙҙең ауылдан да шундай ҡыйыу кеше сығыр икән», — тип һөйләр.\n—\t«һауаға осҡан!» — тип үсекләне Таңһылыу. — Үҙең Ғәзизйән ағайҙарҙың һөҙгәк быҙауынан да шөрләйһең.\n—\tҠурҡһа ни, йыһанға осоу быҙауҙан ҡурҡыу түгел дә инде. Ул — мөһимерәк эш.\nТаңһылыуҙың әхирәтен үсектергеһе килмәне, һүҙҙе икенсегә борҙо:\n—\tҠара әле, төш ауып бара, беҙҙең силәктәр яртыһы ла тулмаған.\nГөлдәр иренен бүлтәйтте: ул Таңһылыуҙың һүҙҙәренә үпкәләп тә өлгөргәйне.\nҠыҙҙар, стакан тотоп, икеһе ике яҡҡа ҡарай атланы. Ана, Таңһылыу бейек, ҡуйы булып үҫкән сәскә-селек араһынан күренмәй ҙә. Гөлдәр ҙә ҡабалана-ҡабалана еләк сүпләргә тотондо. Күҙ алдары ҡараңғылана башлағансы әйләнеп йөрөһә лә, стаканын тултыра алмай йөҙәне. Шул ваҡыт ул ҡуш ҡайын төбөнә йүгереп кенә килде лә әхирәтенең силәгенән услап-услап еләк алып үҙенекенә һалды.\n...Көн кискә һарҡты. Әхирәттәр ҡайтыр яҡҡа йүнәлде. Сәрмәсән күпере төбөндә уларға Таңһылыуҙың әсәһе тап булды. Ул көтөү ҡаршыларға китеп бара ине.\n—\tЭй, балаҡайҙарым, ни эшләп көнө буйына һыуһап йөрөйһөгөҙ, арығанһығыҙҙыр инде, — тине ул. — Ҡана, ауыҙ иттерегеҙ әле еләгегеҙҙән, быйыл уны күргән дә юҡ.\nҠыҙҙар өҫтөн мәтрүшкә сәскәһе менән ҡаплаған еләктәрен асты.\n—\tГөлдәр, ай-һай, бөтмөр икән, — тине Ғәзимә апай, һоҡланып. — һауытын тултыра яҙған, һинең, ҡыҙым, яртыһы ғына булған түгелме? Йә, бары менән байрам. Иртәгә бәлеш һалырбыҙ. Бар, йәһәтерәк атлағыҙ. «Апайым ҡасан ҡайта инде?» — тип ҡусты-һеңлеләрең үҙеңде ҡапҡа төбөндә көтөп ултыра.\n—\tТырышҡайным да бит, әллә ни эшләп ырамай ҙа ҡуя. — Таңһылыу әсәһенең һүҙҙәренән бик уңайһыҙланды.\nГөлдәр, уға бер кем текләмәһә лә, ирендәрен ҡымтып ҡуйҙы...\nТаһир менән Кәбир апаларын йүгереп барып ҡаршы алды. Таңһылыу уларҙың һәр береһенә услап-услап еләк өләште. Эй ҡыуанды бәләкәстәр, эй ҡыуанды. Ә Гөлдәр силәген ергә бер ҡуйҙы, бер алды. Венераны еләк менән һыйламаҡсы булғайны ла, уныһы:\n—\tКәрәкмәй, миңә етте, күп ашаһам, эсем ауыртып ҡуйыр, — тип кенә ебәрҙе.\nӘсәһе Гөлдәрҙе сәй ҡайнатып көтөп тора ине инде. Берҙән-бер балаһы булғас, ҡыҙын суҡ кеүек кейендереп, тәмле-татлы менән һыйлап ҡына тора шул Нәсихә апай. Гөлдәрҙең сырайы һытыҡ икәнлеген күреп, уның ҡото осто:\n— Ауырып киттеңме әллә, балаҡайым? Шул сүп-сар артынан йөрөмәһәң дә булыр ине инде, баҡса тулы еләк.\nГөлдәр сәй ҙә эсеп торманы, башым ауырта, тигән булды ла карауатҡа барып ятты. Йә инде, кеше әйберенә тәүге тапҡыр ҡул һондо бит. Ни эшләп әле ул Таңһылыуҙың туғандарын онотоп ебәргән? Бәләкәстәрҙең өлөшөн сәлдергән түгелме һуң? Улар менән уйнарға бик ярата ла баһа Гөлдәр. Әхирәте уның космонавт булам тигән хыялына ышанманы. Шуға күрә, еләкте күп йыйып, Таңһылыуға үҙенең унан етеҙерәк, отҡорораҡ икәнлеген күрһәтергә теләгәйне лә...\nГөлдәрҙең космонавт буласағына ышанасаҡһың, йәнәһе... Етмәһә, Таңһылыуҙың әсәһе Гөлдәрҙе, бөтмөр, тип маҡтай. Оялышыңдан үлерһең.\n...Иртәгеһен ҡыҙҙар тағы Еләклетауға китте. Тик был юлы, ни ғәжәп, Таңһылыуҙың силәге алдараҡ тулды. Гөлдәр, дуҫы күрмәгәндә генә, үҙе йыйған еләкте уның силәгенә бушатты.\nRetrieved from "https://wikisource.org/w/index.php?title=Әсе_еләк(хикәйә)._Факиһа_Туғыҙбаева&oldid=353996"\nБалалар өсөн әҫәрҙәр\nThis page was last edited on 30 April 2013, at 12:06.


БР Төҙөлөш һәм архитектура буйынса дәүләт комитеты рәйесе урынбаҫары тәғәйенләнде // Сәйәсәт | новости башинформ.рф\nБР Төҙөлөш һәм архитектура буйынса дәүләт комитеты рәйесе урынбаҫары тәғәйенләнде\n15:13, 5 февраля 2013 Сәйәсәт\nБашҡортостан Президенты Рөстәм Хәмитов БР Төҙөлөш һәм архитектура буйынса дәүләт комитеты рәйесе урынбаҫары итеп Илдар Йәһүҙинды тәғәйенләне. Әлегә тиклем ул «Башкиргражданпроект» проект институты ябыҡ акционерҙар йәмғиәтенең генераль планлаштырыу оҫтаханаһы начальнигы булып эшләгән.\nЙәһүҙин Илдар Риф улы 1960 йылда Күгәрсен районының Подгорный ауылында тыуған. 1985 йылда Өфө нефть институтын тамамлай.\nХеҙмәт эшмәкәрлеген 1977 йылда Мәләүез район мәҙәниәт йортонда биҙәүсе-рәссам булып башлай.\n1978 – 1980 йылдарҙа Совет Армияһында хеҙмәт итә.\n1985 – 2005 йылдарҙа Федоровка районының баш архитекторы, Федоровка районы хакимиәте башлығы урынбаҫары булып эшләй.\n2006 – 2007 йылдарҙа Федоровка районы хакимиәтенең төҙөлөш һәм архитектура бүлеге начальнигы вазифаһын башҡара.\n2007 – 2008 йылдарҙа БР Төҙөлөш, архитектура һәм транспорт министрлығының архитектура һәм ҡала төҙөлөшө органдары эшмәкәрлеген координациялау бүлеге начальнигы була.\n2008 йылдан әлеге ваҡытҡа тиклем «Башкиргражданпроект» проект институты ябыҡ акционерҙар йәмғиәтенең генераль планлаштырыу оҫтаханаһы начальнигы вазифаһын башҡарған.


12 Декабрь 2016, 20:34\nтиҙәр халыҡта. Һау кешенең генә эшкә дәрте, йәшәүгә ынтылышы, киләһе көнгә ышанысы ныҡ була.\nОшо көндәрҙә предприятиеға Өфөлә урынлашҡан "Тибет медицинаһы үҙәге”нән юғары категориялы табип-терапевт Татьяна Яковлевна Кудряшова менән медицина хеҙмәткәре Әлиә Вәғим ҡыҙы Мөҙәрисованы алып килде ул. Ике көнгә һуҙылған медицина күҙәтеүендә тәжрибәле табиптар заводтың 35 эшсеһен ентекле ҡарап, файҙалы кәңәштәрен бирҙе, ә иһә артабан тикшерелергә кәрәк тип табылғандар йүнәлтмәләр алды. Дөрөҫ туҡланыу, физик күнекмәләр эшләү, дарыуҙарҙы белеп дөрөҫ ҡулланыу тураһында ла аңлатты табиптар.\n"Предприятиела тырыш, үҙ эшенә намыҫ менән ҡараған хеҙмәткәрҙәр тупланған. Эшселәрҙең һаулығы ныҡ икән, хеҙмәт етештереүсәнлеге лә юғары була. Вируслы киҙеүҙәрҙең иң киҫкен осоро – көҙ көнө һаулыҡҡа\nайырыуса иғтибарлы булырға кәрәк. Шуның өсөн дә эшләнде был сара. Врач-терапевт күрһәтмәһе буйынса артабан тикшерелеүгә йүнәлтмә алған хеҙмәткәрҙәрҙе үҙебеҙҙең предприятие автобусында Өфөгә, республика клиник дауаханаһына, "Тибет медицинаһы үҙәге”нә алып барасаҡбыҙ. Кәрәкле анализдар биреп, квалификациялы белгестәрҙән тикшерелеп, консультациялар алып ҡайтырҙар”, - тине Азат Фәйзулла улы.\nҺүҙ ыңғайында шуны ла әйтеп үтергә кәрәк, Өфөлә урынлашҡан "Тибет медицинаһы үҙәге” Азат Фәйзулла улы Фәйзуллиндың тырышлығы, эшмәкәрлеге һөҙөмтәһендә барлыҡҡа килде. Унда Тибеттан, Ҡытайҙан, Монголия-нан килгән белгестәр, республикабыҙҙың тәжрибәле табиптары эшләй. Юғары медицина талаптарына яуап биргән, халыҡ медицинаһына тая-\nнып эшләгән үҙәк Өфө халҡына ғына түгел, Башҡортостандан сит төбәктәрҙә лә танылыу яуланы.\nТабыш алыу тураһында ғына уйламаған, ә хеҙмәткәрҙәрҙең мәнфәғәтен, уларҙың һаулығын ҡайғыртҡан ошондай етәкселәр күберәк булһа ине.\n"Красноусол минераль һыу табыу һәм ҡойоу” заводының баш инженеры.


Мәжит Ғафури исемендәге башҡорт академия драма театрының\nяңы миҙгеле асылыуына күп ваҡыт ҡалманы. Быйыл ул айырыуса мауыҡтырғыс булырға вәғәҙә итә, сөнки профессионалдар рәтенә\nәле генә Мәскәүҙә уҡыуҙарын тамамлап ҡайтыусы ике йәш режис сер өҫтәләсәк.. Айрат Әбушахманов һәм Рөстәм Хәкимовтң эштәр е менән тамашасы таныш тип әйтергә була, сөнки Рәсәй театр сәнғәт академияһы сығарылыусыларының Мостай Кәрим һәм Сыңғыҙ\nАйтматов әҫәрҙәре буйынса яҙылған диплом эштәре театр сәхнә һендә донъя күрҙе. Айраттың Карло Гальдони әҫәре буйынса ҡуй ылған комедияһы "Нур" театры ҫәхнәһендә лә ҡуйылды.\n-- Режиссер булырға теләүегеҙҙе ҡасан аңланығыҙ, егеттә р\n-- Ғәҙәттә мәктәптә уҡыған ваҡытта уҡ йә уны тамамлағас\nпрофессия һайлау тураһында уйлана башлайһың. Шул ваҡытта ни ндәйҙер көстөң һине кәрәк юҫыҡҡа йүнәлткәне тойола...\n-- Аңлау тигән нимә һаман килеп етмәгәндер әле ул тип у йлайым. Бала сағымда ата - әсәләрем йыш ҡына гастролдәрҙә бу лғас мине оләсәйем менән ҡалдыра торғайнылар. Ул дингә ышана , миңә ҡыҙыҡлы легендалар һөйләй, Ҡөрьән сүрәләре уҡый торға йны. Шул ваҡытта минең уйымда һүрәттәр "терелгәнен" тәү башл ап һиҙҙем. "Лего" конструкторҙары сығарылмай ине әле, мин ҡу лыма нимә тура килә шуларҙы уйнатып үҙемсә "спектаклдәр" ҡуя\nБеҙҙең художество етәксебеҙ Холмскийҙың фестивалгә килг ән бер ҡытай театры тураһында һөйләгәнен хәтерләйем. Бына ми ҫал өсөн уның бер спектакленән өҙөк. Бабай йылға яры буйлап китеп бара, шунан кәмәгә һикерә лә йөҙөп китә. Сәхнәлә декор ациялар юҡ иҫәбендә. Яланғас иҙән. Әммә ҡарт шундай итеп уйн ай, тамашасы уның ғәмәлдә уйын ғына булыуына хатта шикләнә башлай.\nЙәш режиссерҙарҙан киләсәккә пландары тураһында һорағас, Айрат көлөп ебәрҙе: "Алланы көлдөрәм тиһәң, уға үҙеңдең план дарың тураһында һөйлә". Был мәҡәләне ул ҡуйыу өсөн әлегә нин дәйҙер пьесала туҡталып өлгөрмәгәнгә күрә иҫенә төшөргәндер,\nмоғайын. Был һайлауҙың ҡатмарлылығын ул бөгөнгө драматургта р әҫәрҙәренең күпселегенең заманға тап килмәүҙәрендә күрә.\n-- Пьесаның замансамы, түгелме икәнлеген тота килеп кенә\nәйтеүе ҡыйын, әлбитә. Ғөмүмән, тамашасының нимә ҡарарға тел әүен белергә кәрәк. Рөстәм, мәҫәлән, үҙенең диплом эше өсөн Сыңғыҙ Айтматов әҫәрен, мин Мостай Кәримде һайланым. Был авт орҙарҙың кеше психологияһын нисек нескә аса белеүенә һоҡланы рлыҡ. Йә иһә Островскийҙы алайыҡ. Мәскәүҙә уҡыған арала беҙ был яҙыусыны үҙебеҙ өсөн яңынан астыҡ тиһәм яңылышмаҫмындыр. Уның алдан күрә белеү һәләте шул тиклем үткер, тимәк ул шул rhjkel үк заманға тап килә..\nНи өсөн бөгөн драматургтар заманса яҡшы пьеса яҙа алмай\nтиһегеҙме. Әгәр ваҡытты тойоп яҙһалар, бөтә режиссерҙар ула рҙың әҫәре артынан йүгереп килер ине. Үткән йыл беҙҙең уҡытыусыбыҙ йәш авторҙарҙың бәләкәй хикәйә ләре буйынса спектакль ҡуйҙы. Ниңә уларҙы һайланығыҙ тигән һ орауға ул йәштәр кәрәк "нервыны " эләктерә алған, һөҙөмтәлә бөгөнгө конфликтты дөрөҫ һүрәтләйҙәр тип яуап бирҙе. Минең өсөн заманса әҙәбиәтме ул классикамы артыҡ мөһим түгел , тик заманса яңғыраһын ғына.\n-- Бөгөнгө авторҙар араһында береһе лә һеҙҙе йәлеп итмә й тип әйтергә ҡаламы инде\n-- Миңә Флорид Бүләковтың пьесалары оҡшай. Бынан тыш хал ыҡ ижады, әлбиттә, эпостар, әйтемдәр. Бына беҙҙең драматургт ар уларға ҡарап пьесалар яҙһа, ниндәй шәп булыр ине.\n-- Һәр бер спектакль заманса яңғырарға һәм йәмғиәт өсөн\nниндәйҙәр ҡиммәттәр алып килергә тейеш.\nВячеслав Долгачев Реджинальд Роуз әҫәре буйынса спектак ль ҡуйғанда мин ассистент вазифаһын үтәнем. Сюжет буйынса 12\nприсяжный ғәйепләнеүсенең яҙмышын хәл итеп, уны электр улты рғысына ултыртырға тейеш булалар. Суд эше аҙағына яҡынлаша. Ғәйепләү вердикты әҙер тип әйтерлек, оҙаҡҡа һуҙмай ғына эште\nаҙағына еткерергә ҡала. Әммә присяжныйҙар араһында булған б ер йәш егет был вердикттың дөрөҫлөгөнә шикләнеп яңынан һорау ҙар бирә башлай һәм ике сәғәт эсендә ғәйепләнеүсенең енәйәт алыҫ тороуын иҫбатлай.\nБыл спектакль нимә тураһында тип әйтергә була Кеше тиг ән исемде йөрөтөүселәрҙең намыҫ төшөнсәһен дә онот маҫҡа тей ешлеге тураһында ул. Ҡыҫҡаһы, һәр спектаклдә заманса ауаз яң ғырарға тейеш.\nБөгөн мин Сәрүәр Суринаның "Алтын йөрәк" әкиәте буйынса\nспектакль әҙерләйем. Унда мин заман кешеләренең был донъя ҡ арашын сағылдырырға тейешмен. Әгәр булдыра алмаһам, тимәк та машасылар спектаклде ҡарамаясаҡ тигән һүҙ.\n-- Был спектакль кемдәр өсөн тәғәйенләнгән\n-- Бөтәһе өсөн дә.\n-- Тамашасылар уны ҡасан күрәсәк\n-- Ноябрь урталарында.\n-- Беҙҙең заман геройы ниндәй һуң ул һеҙҙеңсә\n-- Төрлө. Уларҙың күпселенең эсмәүе, тартмауы, әҙәбиәт у ҡырға яратыуы ҡыуандыра. Беҙҙең ата - бабалар ҙа шундай булғ андыр, моғайын.\n-- Әүҙегеҙҙе заман геройҙары рәтенә индерәһегеҙме\n-- Әйтеүе ҡыйын. Беҙ ҡайҙалыр ике быуын араһындалыр, моғ айын. Хәҙерге йәштәр уй - хистәре икенсе төрлөрәк. Уларҙан, моғайан, геройҙар сығыр ҙа, ә беҙ үҙ эшебеҙ менән уларға яр ҙам итәсәкбеҙ.\n-- Өфө тамамшасыһы һәм театры тураһында нимә әйтерһегеҙ \n-- Бер һүҙ менән генә яуап биреүе ҡыйын был һорауға. Там ашасы актер кеүек ул, ниндәйҙер мәлдә асылып китә, шунда уҡ\nүҙенә йомолоуыла ихтимал.\n-- Мәскәүҙә Петр Фоменко оҫтаханаһы бар. Унда йөрөгән т амашасы башҡа театрға, әйтәйек, Моссоветҡа бармаясаҡ.\n-- Әңгәмә өсөн рәхмәт. Һеҙгә уңышлы спектаклдәр ҡуйыуығы ҙҙы теләйем.


Радий Хәбиров Алён Савельеваның ижадына үҙенең фекерен белдерҙе // Мәҙәниәт | новости башинформ.рф\n14:40, 18 января 2021 Мәҙәниәт\nРеспублика Башлығы Радий Хәбиров башҡорт милли кейемендә һәм милли атрибутика менән ярым яланғас кешеләрҙе төшөргән Өфө рәссамы Алён (Алёна) Савельеваның ижадына үҙенең ҡарашын белдерҙе.\nУл бер нисә тапҡыр цензура менән шөғөлләнмәүен белдерҙе, ләкин уға Өфө рәссамының һүрәттәре бөтөнләй оҡшамай.\n«Минең өләсәйемдең селтәре бар ине, ҡатын-ҡыҙ өсөн был — милли кейемдең мөһим элементы, уны ошолай әшәке итеп төшөрөү миңә оҡшамай. Әйҙәгеҙ, әҙәплерәк булайыҡ: милли мөнәсәбәттәр — күҙгә күренмәҫ сик. Кем шуны аңламай — бында ултырырға лайыҡ түгел. Тәртиплерәк булырға кәрәк. Ҡайһы бер кешеләр өсөн был — мыҫҡыл итеү, ҡайһы берәүҙәр рәссам шулай күрә, тип әйтергә мөмкин. Ләкин мин быны бик насар тип иҫәпләйем», — тине республика етәксеһе хөкүмәттәге оператив кәңәшмәнең аҙағында.\nХәтерегеҙгә төшөрәбеҙ, интернетта Алён Савельеваның фломастер менән төшөрөлгән һүрәттәре тураһында ҡыҙыу бәхәс барҙы. Социаль селтәрҙә #якультурноенаследие флешмобы иғлан ителде, республикала йәшәүселәр үҙҙәренең милли кейемдә төшкән фотоларын һала башланы.\nТеги: Радий Хәбиров, һүрәттәр


Һеҙҙең иғтибарға башҡорт телендәге күп томлы Башҡорт энциклопедияһының электрон версияһын тәҡдим итәбеҙ. Баҫма рус телендәге күп томлыҡ Башҡорт энциклопедияһының (2005—11 йй.) яңы мәғлүмәттәр менән яңыртылған мәҡәләләре нигеҙендә “Башҡорт энциклопедияһы” ғилми-нәшриәт комплексы тарафынан эшләнде. Энциклопедияның 1-се томын төҙөүҙә 60-тан ашыу редакцион коллегия ағзаһы һәм тәржемәсе ҡатнашты (мәҡәләләрҙәге мәғлүмәттәр, статистика 2010–2011 йй. яңыртылды). 7 томдан торған баҫма 17 меңдән ашыу мәҡәләне туплаған, уның өстән бер өлөшө биографик характерҙа булған мәҡәләнән тора.\nБашҡорт энциклопедияһы Башҡортостандың үткәне һәм бөгөнгөһөнә бәйле төрлө яҡлы белемде үҙ эсенә алған, уның Рәсәй һәм донъя цивилизацияһы үҫешенә индергән өлөшө тураһында милли-региональ типтағы универсаль белешмә. Энциклопедияға Башҡортостан менән тарихи, иҡтисади һәм мәҙәни бәйләнештәре булған донъя илдәре һәм Рәсәй Федерацияһы субъекттары; Башҡортостан Республикаһының торама пункттары; география объекттары (тауҙар, йылғалар, күлдәр һ.б.); иҡтисад тармаҡтары; предприятиелар, учреждениелар, ойошмалар; мөһим тарихи ваҡиғалар; республикала йәшәүсе халыҡтар тураһында мәҡәләләр ингән. Башҡортостан халыҡтары мәҙәниәтен һәм көнкүрешен сағылдырған төплө мәғлүмәттәр тупланған, мәғариф, фән, әҙәбиәт һәм сәнғәткә бәйле мәсьәләләр сағылыш тапҡан.\nБиографик мәҡәләләрҙә Башҡортостандың арҙаҡлы шәхестәре менән бәйле тарихы сағылдырылған. Башҡортостан тарихында тәрән эҙ ҡалдырған көнсығыш хакимдары һәм урыҫ батшалары, илебеҙҙең һәм сит илдәрҙең сәйәси эшмәкәрҙәре; башҡорт кантондары башлыҡтары, халыҡ күтәрелештәре етәкселәре, революцион хәрәкәттәрҙә әүҙем ҡатнашыусылар, Граждандар һәм Бөйөк Ватан һуғышы ҡаһармандары; республика етәкселәре, сәнәғәт, мәғариф һәм һаулыҡ һаҡлауҙы ойоштороусылар; күренекле фән, әҙәбиәт һәм сәнғәт эшмәкәрҙәре; билдәле спортсылар һәм тренерҙар; дин әһелдәре һ.б. тураһында мәғлүмәт бирелгән. Баҫмала шулай уҡ төбәктең билдәле дворян нәҫелдәре, эшҡыуарҙар, тау сәнәғәте эшмәкәрҙәре, сәнғәт әһелдәре династиялары, башҡорт диаспораһы вәкилдәре һәм Башҡортостанда тыуып сит илдәрҙә танылыу алған кешеләр тураһында мәҡәләләр ҙә урын алған.


«Лиза Алерт» отряды етәксеһе Башҡортостандың Кеше хоҡуҡтары буйынса совет составына инде // Йәмғиәт | новости башинформ.рф\n15:03, 13 декабря 2019 Йәмғиәт\nӨФӨ, 2019 йыл, 13 декабрь. /«Башинформ» мәғлүмәт агентлығы.\nОлеся Пышкина Башҡортостан Республикаһы Башлығы ҡарамағындағы Кеше хоҡуҡтары һәм гражданлыҡ йәмғиәте институттарын үҫтереү буйынса совет составына инде. Республика башлығының Кеше хоҡуҡтары буйынса совет составын үҙгәртеү тураһындағы указы рәсми хоҡуҡи мәғлүмәт порталында баҫылып сыҡты.\nОлеся Пышкина «Лиза Алерт» эҙләү-ҡотҡрыу отрядының — юғалған кешеләрҙе эҙләү менән шөғөлләнгән ирекмәндәр берекмәһенең республика бүлексәһен етәкләй.\nКеше хоҡуҡтары буйынса совет 2019 йылдың сентябрендә Башҡортостан башлығы тәҡдиме менән булдырылған. Уның составында 35 кеше — йәмәғәт эшмәкәрҙәре, юристар, журналистар, блогерҙар, фән докторҙары.


«Пушкин картаһы» менән театр һәм музейға\n2 Сентябрь 2021, 17:18\nБелем көнөндә 14-22 йәшлек егет-ҡыҙҙарҙың электрон «Пушкин карта»һын алыу мөмкинлеге барлыҡҡа килде. Унда быйыл Рәсәйҙәге мәҙәни сараларға барыу өсөн өс мең һум аҡса бар. Киләһе йылда был сумма 5 мең һум була. Аҡсаны йыл аҙағына тиклем һәм 23 йәш тулғансы тотоноп бөтөргә кәрәк. Улар билетты үҙе өсөн генә һатып алырға мөмкин.\nКартанан файҙаланыу өсөн Дәүләт хеҙмәттәре порталында һәм «Дәүләт хеҙмәттәре. Мәҙәниәт» махсус мобиль ҡушымтаһында теркәлергә кәрәк. Карта виртуаль итеп эшләнә һәм махсус ҡушымта аша ғына ғәмәлдә. Бынан тыш, проекттың операторы «Почта Банк» ғариза буйынса пластик карта биреүе ихтимал.\nБыл аҡсаны мәҙәни ялға: музейға, театрға, галереяға, филармонияға, консерваторияға һәм башҡа мәҙәниәт учреждениеларына ғына тотонорға ярай. Әммә «Пушкин карта»һына үҙаллы аҡса һалып булмай, картаға аҡсаны йылына бер тапҡыр дәүләт күсерә.\nБашҡортостанда 21 дәүләт мәҙәниәт учреждениеһы «Пушкин картаһы» программаһын ғәмәлгә ашырыуға ҡушылды, улар араһында 17 театр-концерт ойошмаһы һәм 4 музей бар. Республикала Эксперт советы булдырылған, ул теге йәки был ваҡиғаның «Пушкин карта»һы программаһында ҡатнашыуы тураһында ҡарар ҡабул итергә тейеш.\n«Бөгөнгә беҙҙең республика буйынса порталда 300-ҙән ашыу сара (спектаклдәр, концерттар, күргәҙмәләр) урынлаштырылған. Киләсәктә китапханаларҙы йәлеп итеү күҙаллана. Карта алған йәштәр илебеҙҙең теләһә ниндәй төбәгендә мәҙәниәт учреждениеһын һайлау хоҡуғына эйә, сөнки был — федераль проект», — тине Башҡортостандың мәҙәниәт министры Әминә Шафиҡова.Башҡорт опера һәм балет театрының генераль директоры Илмар Әлмөхәмәтов һүҙҙәренсә, Опера һәм балет театрына билет хаҡы 100 һумдан башлана, премьераға билет 2,5 мең һум тора. Йондоҙҙар килһә, хаҡтың 7 меңгә етеүе ихтимал.\nБашҡортостан Республикаһының Милли музейы директоры Альбина Ярмуллина республика музейҙары араһынан программала Өфө филиалдары менән Милли музей, Нестеров исемендәге Художество музейы, Милли әҙәбиәт музейы һәм Хәрби дан музейының ҡатнашыуы тураһында һөйләне. Билет хаҡы — 80-100 һум. Республика музейҙары сайттарында «Пушкин картаһы буйынса алырға» тигән махсус төймә бар.\n«Пушкин картаһы»н йәшәгән төбәктә генә түгел, ил буйлап сәйәхәт иткәндә лә ҡулланырға мөмкин. Аҡсаны федераль, төбәк һәм хатта шәхси мәҙәниәт учреждениелары билеттары өсөн тотонорға була.


Ҡайһы бер дәүләттәр Фольклориадала ҡатнашыуҙан баш тартҡан | ГТРК «Башкортостан» — Новости Уфы и РБ\n07 апреля 2021 — 11:52 ГТРК «Башкортостан»\nҠатмарлы эпидемиологик хәлгә бәйле ҡайһы бер дәүләттәр Фольклориадала ҡатнашыуҙан баш тартҡан. Ҡунаҡтар өсөн Өфө аэропортында коронавирус инфекцияһына тест үткәреү өсөн экспресс-лабораториялар ойоштороу ҡарала. Фольклориадаға 56 илдән коллектив һәм артистар саҡырылған. Был аҙнала Фольклориада сайтында журналистарға аккредитация үткәрелә башлай. Донъя кимәлендәге мәҙәни сара башкортостанда 3-10 июлдә уҙғарыла.


20 Июнь 2011, 13:16\nӨфөләге Халыҡты эш менән тәьмин итеү үҙәгенең мәғлүмәт базаһында бөгөн 14700 самаһы эш урыны булыуы билдәле. Шул уҡ ваҡытта ҡаланың мәшғүллек үҙәгендә ун меңдән ашыуыраҡ кеше иҫәптә тора һәм шуларҙың 9600-ҙән күберәге рәсми рәүештә эшһеҙ тип танылған.\nЭшһеҙлек кимәле Өфөлә әкренләп кәмей һәм әлеге мәлдә 1,73 процент тәшкил итә. Хеҙмәт баҙарында көсөргәнешлек коэффициенты йәки икенсе төрлө әйткәндә — Өфөнөң Халыҡ мәшғүллеге үҙәгендә теркәлгән һәм бер вакансияға дәғүә иткән эшһеҙҙәр иҫәбе 0,69 процент тәшкил итә. 1 июнгә ҡарата был күрһәткес 0,8-гә тиң ине, тип хәбәр иттеләр баш ҡаланың мәшғүллек үҙәгенән.


Сираттағы мәрәйҙәрҙе юғалттыҡ\nӨфөлөләр яңы йылда ла бик үк яҡшыларҙан булмаған йоланы дауам итә - ҡыш башынан алып улар еңеүгә ирешә алмай. ЦСКА м енән осрашыуҙы туғыҙынсы бәхетһеҙ матч тип әйтергә мөмкин.\nБыл осрашыу ваҡытында хөрмәтле ҡунаҡтар трибунаһында "Салауат Юлаевтың" төп көйәрмәндәре - Башҡортостан Президенты Мортаза Рәхимов менән БР Хөкүмәте Премьер - министры Рафаэль Байдәүләтов та бар ине. Был кешеләр булғанда Өфө клубының тырышыбыраҡ уйнауы һиҙелә. Бәлки уларға почетлы вахта ойоштороп, өйҙә үткән барлыҡ матчтарға ла йөрөргә кәрәктер, ул саҡта хоккейсылар был уйындарға\nяуаплыраҡ ҡарашта булырҙар ине.\nЦСКА командаһына ҡаршы көрәш мауыҡтырғыс булды. Тәүге булып иҫәпте ҡунаҡтар асты - был юлы ла өфөлөләрҙең бик үк ныҡтан булмаған оборонаһын ғәйепле тип әйтергә мөмкин. ЦСКА - ның һөжүм буйынса лидеры Мозякин үҙен оҫта уйынсы итеп күрһәтте.\nБыл командалар араһындағы үткән ярышта ла "юлаевсылар"\nберенсе булып гол үткәргәйне, әммә улар юғалып ҡалманы, үҙҙәрен ҡулға алып, алға сығыуға иреште. Был юлы ла ошо уҡ х әл ҡабатланды. ЦСКА- ның һаҡ сиктәре боҙ хужаларына бирешә башланы. Оборонала ҡунаҡтарға йыш ҡына ҡағиҙәләрҙе боҙорға тура килгеләне. Бер һүҙ менән әйткәндә, һәр Мозякинға беҙҙең үҙ Сидякиныбыҙ булды.\nАртабан "юлаевсылар" ЦСКА - ның өс хоккейсыһына ҡаршы уйнаны, әммә өҫтөнлөктө файҙаланыр өсөн һайланған егеттәр\nартыҡ эш ҡыра алманы.\nИкенсе период аҙағында өфөлөләр тағы бер шайба үткәрҙе. Был юлы экс - "юлаевсы" Петрунин айырылып торҙо. Өсөнсө период уртаһында күпселектә уйнағанда Дмитрий Левинский яҡшы уйын күрһәтте - был форвард иҫәпте тигеҙләүгә иреште - 2 : 2. ЦСКА хоккейсыһын артабанғы уйындан сығарыу Дмитрий Макаровтың голына алып килде - 3 : 2. Әммә матч тамамланыуға\nике минут ҡалғас, "Салауат Юлаев" һаҡсылары хәлде үҙ ағышын а ебәрә һәм һөҙөмтәлә - 3 : 3.\nҺәм тағы ла, быйылғы ҡышта бишенсе тапҡыр, "юлаевсылар" бер мәрәй йыйыу менән генә сикләнә.


Башҡортостанда нисә йәштә COVID-19 менән йышыраҡ ауырыйҙар // Йәмғиәт | новости башинформ.рф\n14:01, 30 ноября 2020 Йәмғиәт\nБашҡортостанда нисә йәштә COVID-19 менән йышыраҡ ауырыйҙар Фото: Наталья Овчарук\nБашҡортостанда яңы коронавирус инфекцияһы йоҡторғандарҙың һаны 14 264-кә етте. Был хаҡта COVID-19-ға ҡаршы көрәш буйынса төбәк оператив штабы белдерҙе. Һуңғы тәүлектә сир йоҡтороуҙың 138 осрағы асыҡланған.\nПандемия башланғандан алып 11 922 пациент яңы ауырыуҙы еңгән. Һуңғы тәүлектә 32 кеше һауыҡҡан. Шулай уҡ оператив штаб тағы бер үлем осрағы хаҡында хәбәр итте.\nБашҡортостандың һаулыҡ һаҡлау министры Максим Забелин әйтеүенсә, бөгөнгә сирлеләрҙең 48% — 26-50 йәшлектәр, 22% — 50-60 йәшлек пациенттар.\nРеспубликала әлеге ваҡытта COVID-19 диагнозы менән дауаханала ятҡан 537 пациенттың 38-е — ауыр хәлдә.\nХәтерегеҙгә төшөрәбеҙ, Башҡортостанда 65 йәштән өлкән граждандар өсөн изоляция тәртибе ғәмәлдә.


Баш ҡалала икенсел торлаҡ 0,2 процентҡа ҡыйбатланды\n15 Август 2011, 11:04\nУҙған аҙнала Өфөнөң икенсел торлаҡ баҙарында тәҡдим ителгән уртаса хаҡ 0,2 процентҡа ҡыйбатланды һәм квадрат метрына 46,81 мең һум тәшкил итте.\nӨс бүлмәле фатирҙарҙың хаҡы 0,1 процентҡа артты. Торлаҡтың башҡа сегменттары иһә 0,2 процентҡа ҡыйбатланды.\n«Эксперт» күсемһеҙ милек агентлыҡтары селтәре аналитигы Айгөл Степанованың мәғлүмәтенә ярашлы, әлеге ваҡытта ҡалалағы иң арзан фатир 1250 мең һумға тәҡдим ителә. Ул Гвардия урамында урынлашҡан, майҙаны - 37 кв. метр. Иң ҡыйбат фатир 20 миллион һум тора. Дөйөм майҙаны 202,4 кв. метрлыҡ был биш бүлмәле фатир Достоевский урамындағы йортта урынлашҡан.\nИң арзан бүлмәне Борисоглебский урамынан 580 мең һумға һатып алырға мөмкин. Уның майҙаны 37 кв. метр тәшкил итә. Иң ҡыйбат бүлмә хаҡы (26,2 кв. метр) — 1330 мең һум. Ул Пархоменко урамында урынлашҡан.\nҺатыуға ҡуйылған иң ҡыйбат коттедж 48 миллион һумға тәҡдим ителә. Өфөнөң Дуҫлыҡ монументы районында урынлашҡан был йорттоң майҙаны 590 квадрат метр тәшкил итә.


Арбитраж - билдәләмә, мәҫәлән, осрағы һәм процесы - Бөтә донъя юристар! Интернет-кафе адвокат менән юридик.\nАрбитраж - билдәләмә, мәҫәлән, осрағы һәм процесы\nбарлыҡҡа килеүе мөмкин\nАрбитраж-был бәхәстәрҙе хәл итеүҙең альтернатив формалары, тәртип яғынан бәхәсле мәсьәләләрҙе судҡа етеп тора улӨсөнсө яҡтан ғәҙел, арбитр булараҡ билдәле, һайлау яҡтан, эш өсөн улар тыңланы һәм ҡарарҙар ҡабул итә. Суд тыш осрашыуҙары үтә, әммә был шул тиклем ҙур һәләт, йәғни, ике яҡтан күрһәтергә һәм иҫбатларға дәлил был. Загруженность арбитраж суд календары нисек кәметеү ысулдарын эшләй, һәр ваҡыт тиерлек финалға арбитр хәл башҡарыла, һирәк һәм был мәсьәлә судта ҡаралған.\nБыл концепция өйрәнеү өсөн, түбәндәге билдәләмә арбитраж ҡарай.\nПрофессиональ арбитр арбитраж процесы контролдә тотһаң, ул ике яҡтың араһында бәхәс аралашыу еңеләйтә. арбитр адвокат мөмкин булыуын йәки мөмкин түгел, арбитрҙар һәм судья сифатында отставкаға күп кенә позициялар биләй. Йыш ҡына арбитрҙар иң һөҙөмтәле белем, тәжрибә һәм, улар буйынса бәхәс предметы ишетә.\nМәҫәлән, адвокаттар хеҙмәт, дәүләттең йәки мәшғүллек бүлеге администраторы булып китте, хеҙмәт бәхәстәрен хәл итеүҙең һөҙөмтәле булыуы ихтимал.\nҠайһы бер осраҡта, мотлаҡ үтәлергә арбитраж суд тикшереүе булыуы мөмкин. Бер тәртиптә арбитраж арбитр мотлаҡ, ҡағиҙә булараҡ, эштәр ҡараныҡ. Әгәр ҙә арбитраж ирке булған, йәғни яҡтары тураһында килешә алмаған, йәки арбитр арбитр өсөн коллегия единоличный. Арбитр эшен һайлау ирекле була, йәки килешеү яҡтары. Әгәр яҡтың килешеүгә килә алмай, суд арбитрын тәғәйенләү мөмкин. Дөрөҫ, кемдер арбитрҙар исеменә дәғүә итә ала, сөнки аттестация һәм квалификация конкрет бер ниндәй ҙә юҡ.\nҒәҙәттә тыңлауҙары үтәсәк\nКонкрет кеше йәки һайлау хоҡуғы өлкәһендәге эксперттар күпселек тәжрибәһе арбитр темаһына өҫтөнлөк бирә. Тәүге аҙым арбитраж квалификациялы хеҙмәте, урындағы юрист өлкәһе менән бәйләү өсөн артығын ла асыларға һәләтле, ниндәй арбитр, һәм уларҙы ҡулланыу. Ассоциацияһы урындағы адвокаттар, арбитраж һәм хеҙмәттәр исемлеген тәҡдим йыш ҡына арбитрҙар профсоюздар һәм урындағы алып бара. Ниһайәт, америка ассоциацияһы, ил төбәктәре исемлегенә бирә ала. ниндәй арбитр арбитраж, арбитраж һәм шулай уҡ өҫтәмә мәғлүмәт буйынса процедуралар. Сөнки арбитраж рөхсәт бәхәстәрҙе хәл итеү ысулы билдәле булыуынса, календарҙа караптан ҡасырға 1970-хан, оло һәм кесе күп осраҡта, профессиональ арбитр юлы тәртип буласаҡ.\nЯңылыҡтар яҡтыртыусы эре компанияларҙың менән йәки эре тораҡ пункттар күп.\nбындай осраҡтарҙа ҡатнашыусы була. 2009 авиалиниялары авиакомпанияһы республиканың көнбайыш предприятие һатып алынғандан һуң, килешеү боҙоу 400-ҙән ашыу ялыу мидвест авиакомпанияһында стюардесса булып, ә үҙе китмәй йөҙ файҙаһы нигеҙләнгән резиденты-Көнбайыш хеҙмәткәргә күпме түләүҙе, ни 70 процентҡа кәмерәк. Был нисек булған, стюардесса Көнбайыш контракт' Союзы бар яҡлап тураһында положение аныҡ, уларҙың эш урыны булған осраҡта, әгәр башҡа авиакомпанияның һатыу компанияһы була. Был хәл шул тиклем боҙола, бортпроводник ассоциацияһы (АФА) ялыу бирелгән, улар контракт һауа боҙоуҙа ғәйепләнә. 2011 йылдың мартындағы ҡарары арбитраж АФА ярып ҙур еңеү, Көнбайыш һәм көйләү республиканың профсоюздар араһында элекке airways тип ҡыҙыҡһынды. стюардесса булырға тейеш талап итә.\n2012 йылда бер нисә яңы программа йәлеп бауинти 2009-2011 уйынсылары ғәйепләп, орлеан, йәнәһе изге командаһы уйынсыһы уйындарында уйынсы йәрәхәт премиальный эшләү өсөн түләү сикһеҙ ғәйептен унда төҙәлмәҫлек-көндәш.\nСөнки уйын ваҡытында һәр ваҡыт булыуын бер кем хит травмоопасный чиновниктарҙы язаға, йәғни тураһында һорау тормай, юғары заговор булараҡ үҫеп, исемен биреү"Bountygate"көйәрмәндәре һәм киң мәғлүмәт сараһы сыҡты. бәхәстәрҙән һуң, килен тарихында иң ҡаты санкциялар Роджер НФЛ комиссары Гуделл НФЛ. Санкциялар һуң, яңы орлеан федераль судья ҡарары, тип, үҙ вәкәләттәре арта. Гуделл мөнәсәбәт комиссары ҡатнаша, ә аҙаҡ бөтә юҡҡа сығарып элергә булдым. Әлеге ваҡытта, мәсьәлә, йәғни комиссарҙы. нфл дисциплинар саралар ҡабул итеү хоҡуғына эйә булған, тип белдерҙе ассоциацияһы уйынса, хаҡ булыр,-кап мәсьәлә. Арбитр ҡарар 2012 йылда 12 июнь, хәрәкәт уйынсылар булып был"ҡылығы зыян килтереп", фән һәм уларҙан әйберҙәр яһау коллективно торгуют, шулай итеп, властар гуделл комиссары. Һәм уның был ҡарарын арбитраж бирә. нфл көслө комиссары ярҙамы ғына түгел, ошоға оҡшаш осраҡ прецедент әммә өсөн, ул. Арбитраж процесы башлана, судҡа биреп, бер яҡтан, ентекләп бәхәс, шул иҫәптән ойошма йәки физик берәмектәр, дата һәм төрҙәре эҙләп рельеф, йәғни аҡса булһа, процент, йәки конкрет башҡара. Яҡтан, судҡа бирәм"тип аталған истец", яҡтары һәм, уларҙы ҡаршы судҡа бирәсәк"тип аталған ответчик". Ответчик һуңынан яҙма яуап биреү, факттар менән күрһәтә һәм белдерә талаптарына ҡаршы килә. Арбитр ваҡытта, һайлай Арбитрҙар был шул тиклем булырға мөмкин, раҫлау яҡта, йәки бер төркөм третейский, ҡағиҙә булараҡ, өс һәм унан күберәк тора арбитр, ул яҡтан килешә. Шулай уҡ арбитраж процесы күпкә аға итеп, суд эштәре, конференциялар prehearing менән, уларға телефон буйынса үтә ала, һәм"асҡан", үҙем уларҙың документтарын алмаштырыу, яҡтар араһында мәғлүмәт һәм иҫбатлай. Суд ултырышына суд арбитраж суд форматта оҡшай, әммә был формаль күрһәткес күпкә кәмерәк була. конференц-зал, бер яҡта офистар йәки арбитрҙар офисы йй. яҡтан, уларға адвокат, арбитр, һәм стенографисы, өҫтәл тирәһендә ултырған ҙур. Сөнки арбитраж тыңлауҙары, йыш ҡына бер нисә көн буйы, аҙна буйы бара һәм, бәлки, йыш тәнәфес алырға булды. Һәм улар яғынан шаһиттар шаһит ишетеп, ситтән һорау менән тыйыла.\nӨҫтәмә иҫбат, дәлил рәүешендә, йәки башҡа әйберҙәр булырға мөмкин булған документтар һәм шаһиттар-эксперт, иҫбатлай ала.\nШаһит булған һуң бөтә ишеткәндәрен, бөтә иҫбатланы һәм, һуңғы аргумент адвокат. Тыңлауҙарҙан һуң, третейский третейский суд йәки судья, ҡарарҙы ҡабул итә һәм бөтә дәлилдәр тикшерелгән, был хаҡта проинформировать яҡтан, ҡағиҙә булараҡ, көн дауамында 30-90. Шул уҡ ваҡытта арбитраж һәм рөхсәт бәхәстәре. медиация альтернатив формаларының береһе булып тора, бер нисә фундаменталь араһында айырма Бар ике. Төп айырмаһы шунда, тип, өйөр арбитр хәл итеү буйынса һорау бирә, ул, ҡағиҙә булараҡ, мотлаҡ, шулай уҡ судья хөкөм ҡарарын ергә. Медиатор яҡтан ярҙам итә. отработка көйләү, икеһе лә килешә. Бындай килешеү төҙөлә, яҙма рәүештә һәм подписываться яҡтан, килешеү була. Арбитраж бәйләү ысулы булараҡ ҡулланыла ала, судтарҙа, суд ҡарары ғәмәлдә түгел тип переполненных системаһы аша үтә. Медиация, киреһенсә, мәжбүри процесс итеп ҡарала, улар барған процестарҙан ситтә ҡалырға тейеш түгел, уның ҡасан башлағас, риза булған һәм уларҙы көйләргә тейеш түгел. Суд тикшереүе ҡатнашлығы менән бергә йыш ҡулланыла, суд тикшереү һәм көйләү өсөн яҡтан бөтөрөргә мөмкинлек бирәсәк. Ҡайһы бер хәл, аралашыуҙы еңеләйтә араһында аралашсы ғына түгел, әммә суд һәм тәҡдимдәр эшләү өсөн әгәр булһа көй етә алмай.\nБыл осраҡта ата-әсә араһында бер миҫал булып тора.\nмедиация юрисдикция балаларҙы үҙ ҡанаты аҫтына бик күп кәрәк. Күп кенә төҙәтмәләр арбитраж килешеү төрө бар, мәшғүллек контракт килешеү кредит картаһы, килешеү ҡулланыусылар, кәрәҙле телефон кеүек хеҙмәт шарттарын, медицина хеҙмәтләндереүен һәм контракт хатта.\nАрбитраж төҙәтмәләр, асылда, тимәк, бәхәс килеп тыуған осраҡта, йәки килешеүҙә күрһәтелгән менән бәйле, рөхсәт ителмәгән арбитраж юлы менән түгел, ә суд бара.\nКонтракт юлы менән генә мөмкин булыуын әйтте дәғүәләр арбитраж арбитраж рөхсәт ителгән төҙәтмәләр, конкретика йыйылмаһы булыуы мөмкин йәки, мәҫәлән, һайларға тейеш була арбитр булараҡ, унда барып була, һәм бының өсөн нисек түләйбеҙ. Арбитраж хәле тураһында килешеү мотлаҡ булырға мөмкин булыуын күрһәтте, тип ҡарар буйынса теләһә ниндәй мәсьәлә арбитр-ул"бәйләй". Арбитраж суд ҡарары булды. һуңғы арбитр, һәм судҡа тапшырылған булырға мөмкин, йәки власҡа башҡа енәйәт процесы ваҡытында мутлыҡ осраҡтары һирәк. Ҡарары арбитраж зыян ҡаплап тора, арбитр хәл итеү яғында. Арбитр хәл итер, тип аталған был премия һөҙөмтәләре","хатта бар әгәр заявитель уңышһыҙ, һәм бер ниндәй аҡса түләргә тейеш була. Суд ҡарары суд һәм Грубо тигеҙ булып, бер нисә ҡарары арбитраж еңеллек бирергә мөмкин. Миҫал саралар, шул иҫәптән уның арбитр күрһәтергә мөмкин булды: ҡарар әлегә мөмкинлек булһа, суд инстанцияларына сығарыу, суд, ҡағиҙә булараҡ, бик һирәк осраҡта ғына бындай ҡарар юҡҡа сығарыла. Бындай дәғүәләр судҡа ҡабул итергә тейеш, кәрәк, тип иҫбатланы: арбитраж судының ҡарарын юҡҡа сығарыу йәки эштән бушатыуҙарын һорап башланһа, ҡараусылар йыш ҡына үҙен судья арбитраж процессуаль нескәлектәрен генә түгел, ә ысынбарлыҡта иҫбатлай һәм дәлилдәр күрһәтелгән. Әгәр запросты нигеҙендә яһалған булған, тип нигеҙһеҙ неэтичный йәки премия булыр үҙеңә, суд ҡарары теләүе юҡҡа түгелдер.\nХоҡуҡи бәхәсте альтернатив ысулдар ниндәй хәл (арбитраж, медиация һәм һөйләшеүҙәр йәки) уны өҙөү осраҡтары арбитраж процесы, ғәҙәттә, килешеүгә бәхәстәр барлыҡҡа килә.\nМәҫәлән, ҡайһы бер һатып алыусылар менән ҡушылып, интеллектуаль милек, финанс хеҙмәттәре, төҙөлөш һәм инфраструктура, һығымта-биреш килешеүе. Арбитраж-был процесс, һәм ул бәхәс ике яҡтың һөйләшеүҙәр алып барыуға уларҙың рөхсәт бирә. Был мәсьәлә буйынса ҡарар мәғәнәлә бирелә, уларҙы хәл итеү талап ҙур. Был ышаныс бирә, - тип, аныҡ булмаһа конфликт була, һәм ике яҡтан дөрөҫ ҡарар өсөн һәйбәт. Сөнки теләгән һәр кешенең маҡсаты һәм тәртипкә һалырға үҙенең шәхси фекере, йәмәғәтселек белем арбитраж яҙыу тотоп сыҡҡандар. Был шулай уҡ аныҡ булып тора, бик уңайлы һәм ябай.


Салауат ҡалаһы халҡы «Изгелек һәм мәрхәмәтлек юлынан» хәйриә марафоны фондына 720 мең һумдан ашыу аҡса һалды // Йәмғиәт | новости башинформ.рф\nСалауат ҡалаһы халҡы «Изгелек һәм мәрхәмәтлек юлынан» хәйриә марафоны фондына 720 мең һумдан ашыу аҡса һалды\n14:28, 23 ноября 2012 Йәмғиәт\nБашҡортостан Республикаһында Имен бала саҡ һәм ғаилә ҡиммәттәрен нығытыу йылына һәм Әсә көнөнә арналған «Изгелек һәм мәрхәмәтлек юлынан» хәйриә марафоны Салауат ҡалаһында киң ижтимағи сағылыш тапты. Уны ойоштороусылар булып «Берҙәм Рәсәй» сәйәси партияһы һәм ҡала округы Советы менән берлектә Салауат ҡалаһы хакимиәте сығыш яһаны.\nМарафонға 16 ноябрҙә старт бирелде, тип хәбәр иттеләр Салауат хакимиәтенең мәғлүмәт-аналитика бүлегенән. Ҡала хакимиәте башлығы Фәрит Ғилманов киң мәғлүмәт саралары аша Салауат халҡына балаларға ярҙам итеү кеүек изге эштә ҡатнашыу үтенесе менән мөрәжәғәт итте. Балалар китапханаһы, Халыҡты социаль яҡлау идаралығы, мәғариф бүлеге, опека бүлеге хеҙмәткәрҙәре төрлө ярҙамға мохтаж булған балалар исемлеген төҙөгән.\nҺәм халыҡ был хәйриә марафонын дәррәү күтәреп алды. Банктағы иҫәпкә предприятие һәм ойошмаларҙан средстволар килә башланы. Ә 22 ноябрҙә «Нефтехимик» мәҙәниәт һарайында махсус «копилка» урынлаштырылды, ҡала халҡы мохтаж балаларға ярҙам итеү кеүек изге эшкә үҙ өлөштәрен индерергә теләп, оҙон сиратта баҫып торҙо. Мәҙәниәт һарайы фойеһында мөмкинлектәре сикләнгән кешеләр эшләгән изделиелар күргәҙмә-йәрминкәһе ойошторолдо. Сара концерт номерҙары менән биҙәлде.\n12 сәғәттән алып 18-гә тиклем Мәҙәниәт һарайына килгән ата-әсәләр, йәштәр, пенсионерҙар ярҙамы менән 727146 һум аҡса йыйылды. Ә марафондың банктағы иҫәбенә предприятие һәм ойошмаларҙан ҡабул ителгән аҡса хаҡында мәғлүмәт һуңыраҡ билдәле була. Сөнки теләгән һәр кем алдағы аҙна дауамында иҫәпкә аҡса һала ала әле.


18 апреля 2017 — 15:44 ГТРК «Башкортостан»\nМәскәү өлкәһенең Одинцово районында Санкт-петербургтағы террор ғәмәлен ойоштороусыларҙың береһе Аброр Азимов ҡулға алынған.\nФедераль именлек хеҙмәтенән хәбәр итеүҙәренсә, тап ул үҙ-үҙен шартлатҡан Акбаржон Джалиловты террор ғәмәленә әҙерләгән.\nБайконур космодромының тәүге старт майҙансығында “Союз МС-04” корабле менән “Союз-ФГ” ракетаһы ҡуйылды. 20 апрель Рәсәй космонавты Федор Юрчихин һәм Американан Джек Фишер халыҡ-ара космос станцияһына осасаҡ. Улар станцияға 70 килограммға яҡын аҙыҡ-түлек алып бара.\nТөркиә байрам итә. Илдә президент вәкәләттәрен киңәйтеү буйынса үткәрелгән референдум йомғаҡтарын халыҡ хуплап ҡаршы алды. Истамбулда Рәжәп Эрдоган яҡлылар, ә Измирҙа уға ҡаршы булыусылар демонстрацияҡа сыҡҡан.\nХөкүмәткә ҡарамаған гуманитар ойошма ирекмәндәре Ливия ярҙарында легаль булмаған мигранттарға ярҙам итеү өсөн диңгеҙгә һикерергә мәжбүр. Италия полицияһы мәғлүмәттәренә ҡарағанда, һуңғы бер-нисә көндә генә ойошма хеҙмәткәрҙәре Урта диңгеҙҙә 2 мең мигрантты ҡотҡарған.


Ҡырымдарға барам әле...\nҠырымда байрам... Рәсәй тантана итә. Телевизорҙан кешеләрҙең шатланғанын күреп, ҡатыным менән бергә ҡыуанабыҙ. Кеше ғүмерендә бәхетле саҡтар әҙ булмайҙыр, ләкин бындай минуттар – ғүмерҙә онотолмаҫ минуттар! СССР тарҡалғандан һуң оҙаҡ йылдар буйы «украинлаштырыуға» ҡаршы барған көрәш ҡырымдарҙың еңеүе менән тамамланды! Ләкин байрам мәңгелек булмай, алда – оҙайлы эш көндәре. Ҡырым халҡына ла, Рәсәйгә лә яуаплы осор... Сөнки Рәсәйҙең үҙен дә, Ҡырым халҡын да төрлө ҡаршылыҡтар көтөүе бар. Эш мәсьәләһе һәм, әлбиттә, хеҙмәт хаҡтары, коммуналь түләүҙәр, электр энегияһы,\nОҙон ғүмерле яҡташым\n(Журналист, Бөйөк Ватан һуғышы ветераны, отставкалағы подполковник Рамазан Ҡотошовҡа – 90 йәш)\nҮткән йыл “Йәшлек” гәзитендә “Хәҡиҡәт асылы” тигән поэмам донъя күргәс мине тәүгеләрҙән булып ҡотлаусы Рамазан ағай Ҡотошов булды. Уның тауышын ишетеүгә бик шатландым. Сөнки ағай бынан байтаҡ йылдар элек мине Башҡортостан Журналистар союзына тәҡдим итеп ышаныс белдереүселәрҙең береһе ине.\n“Оҙаҡламай 90 йәшем тула”, – тигәнен ишеткәс, башта, “ағай ҡартлығы менән бутайҙыр”, – тип уйланым. Ә инде быйылғы календарҙы күргәс хайран ҡалдым. Ысынлап та, билдәле журналист,\nКиләһе йылда Бөйөк Еңеүҙең 70 йыллығы киң билдәләнәсәк. Хәйер, халҡыбыҙ Бөйөк Ватан һуғышының һәр сәхифәһен күңелендә тота. Ошо уңайҙан журналыбыҙҙың даими уҡыусылары һәм авторҙары менән ҡыҫҡа әңгәмәләр уҙғарҙыҡ.\nшағир, ғалим, Бөйөк Ватан һуғышы инвалиды:\n– Башҡортостандың Яңауыл театрында артист булып эшләгәндә мине «кулак малайы, халыҡ дошманы» тип мыҫҡыл иттеләр, эҙәрлекләнеләр...\nЗәйнәб Биишева тураһында хәтирәләрем\nЗәйнәб апайҙың ауылды һағыныуы,\nЗәйнәб апай, ауылға ҡайтып йәшәргә, тигән хыялын ташламаны. Икеләнеп киткән саҡтары булды, әммә хыялы көслө булды. «Туйөмбәтте, ысынлап та, яңынан төҙөй башлаһалар, ҙурайтһалар ҡайҙа ла инде, ҡағыҙҙа ғына тороп ҡалып, ауыл тергеҙелмәһә, музей тигәнебеҙ һерәйеп ултырып ҡалһа, кем килеп йөрөһөн дә, кем бағып торһон инде. Ә Исем ауылы минең бала сағымдағы ауыр хәтирәләр менән бәйле. Мораҡта булһа, бәлки Әҙәбиәт музейы итеп ебәргәндә, ҡандай шәп булыр ине...»\nМинең университетым – Һорау!\nМөғәллимдәрем дә һорауҙыр.\nҒүмерем дә минең һорауҙарға\nЯуап эҙләүҙәрҙән торалыр.\nӘллә улар Ерҙең үҙәгендә,\nӘллә инде сикһеҙ ғаләмдә\nОло Ҡыҙыл йылғаһы Ҡырҡты тауын уртаға ярып, йүнәлешен көнсығышҡа борғас, шаршылы ағымын бермә-бер әкренәйтә һәм тегендә-бында артыҡ бәрелмәй һәүетемсә генә аға. Ә ғәжәп йәмле йылға буйын һыулап, бер-бер артлы эреле-ваҡлы башҡорт ауылдары теҙелеп киткән. Ҡыҙыл тамағынан ҡырҡ саҡрым өҫтәрәк боронғо бөрйән ырыуының Ялан ауылы кешеләре лә ошонда донъя ҡорған. Улар Яйыҡ казактары менән бик йәнле, элеккесә әйткәндә, ҡатнашып йәшәгәндәр. Башта башҡорт менән ҡаҙаҡ араһына ултыртылған, Рәсәйҙең әллә ҡайһы тарафтарынан маҡәм тотҡан рустар менән\nБашҡортостандың аҫыл уҙаманы\n(Күренекле дәүләт эшмәкәре, яҙыусы\nРамаҙан Өмөтбаевтың тыуыуына – 90 йыл)\nРамаҙан Өмөтбаевтың исеме күптәргә таныштыр, моғайын. Урал аръяғында дан тотҡан был фамилияның башында Өмөтбай Яйҡаров тора. Ул 1768 – 1840 йылдарҙа йәшәгән. Ғаиләһендә дүрт ир һәм дүрт ҡыҙ бала тыуған. Уландарының исеме Әхмәтйән, Мөхәмәтйән, Мөхәмәтвәли, Оморҙаҡ булған.\nӨмөтбаевтар заты XVII быуат урталарынан билдәле.


Өфө зоопаркы ҡала эсендә буласаҡ\nРеспублика властары Өфөнән ситтә зоопарк төҙөү планынан баш тартты. Сәбәбе – баш ҡала халҡы һәм ҡунаҡтары өсөн уңайһыҙ булыуы.\n«Фекер алышыу барышында зоопаркты ҡала эсендә төҙөү яҡшыраҡ булыр, тигән һығымтаға килдек. Ҡалала йәшәүселәргә лә, Өфөгә ҡунаҡҡа килгәндәргә лә барып етеү еңелерәк булыр. Иң мөһиме, бындай проектты ике-өс йылда тормошҡа ашырырға мөмкин», — тине Назаров.\nТәүҙә зоопаркты Өфө агломерацияһында урынлаштырыу планлаштырылғайны, инфраструктура ҡатмарлыҡтары арҡаһында уны төҙөү өсөн 10-15 йыл кәрәк булыр ине. Уның фекеренсә, ҡала эсендәге зоопаркты ике-өс йылда бойомға ашырырға була. Урынды киләһе аҙнала уҡ һайлаясаҡтар, тип хәбәр итте Андрей Назаров.


Бүздәктә «Сәләмәт тормош өсөн көрәш» акцияһы сиктәрендә көрәш буйынса турнир үтте\n1 Март 2012, 15:04\nБүздәк ауылының Физкультура-һауыҡтырыу комплексында «Сәләмәт тормош өсөн көрәш» акцияһы сиктәрендә милли көрәш буйынса район турниры үтте. Ярыштар милли спорт төрҙәрен популярлаштырыу һәм үҫтереү, Бүздәк районы йәштәре һәм үҫмерҙәре араһында физик культураны һәм спортты пропагандалау маҡсатында үткәрелде. Ойоштороусылар булып Бөтә донъя башҡорттары ҡоролтайы Башҡарма комитеты һәм Бүздәк районы хакимиәте сығыш яһаны.\nТурнирҙа 1998-2000-се йылдарҙа тыуған 20-нән ашыу спортсы ҡатнашты. Ярыштар бер нисә ауырлыҡ категорияһы буйынса үткәрелде: 36, 40, 45, 50, 55 килограмға тиклем, 60 килограмм һәм унан ашыу.\nБарлыҡ еңеүселәр почет грамоталары һәм миҙалдар менән бүләкләнде. Бынан тыш, Бөтә донъя башҡорттары ҡоролтайы Башҡарма комитеты исеменән Ҡаңны Төркәй ауылы урта мәктәбенә көрәш келәме тапшырылды.\nТеги:көрәшбөтә донъя башҡорттары ҡоролтайысәләмәт тормошакциялар


Туймазы ҡалаһы ДОСААФ бүлеге урындағы мотоклубты ябыу ниәтендә уның ағзаларын гараждан ҡыуып сығара\nҠалала биш йыл элек ойошторолған түңәрәк етәксеһе клубты һаҡлап ҡалыуҙы һорап төрлө инстанцияларға, шул иҫәптән беҙҙең редакцияға ла мөрәжәғәт итте. Ни өсөн спортҡа ылыҡтырыу һәм техникаға өйрәтеү кәрәкһеҙ булып сыҡҡан?\nҘур ҡара һағыҙаҡты хәтерләткән трайкты Рәмил Хисамов бер нисә йыл элек яһаған. Осмаһа ла ҡоро ерҙә лә йөрөрлөк, һыуҙа ла йөҙөрлөк итеп эшләнгән өс тәгәрмәсле мотоцикл киләсәк заман техникаһын хәтерләтә. Двигателе «Лада» ның ун дүртенсе моделенән. Трайк АИ -92 бензины менән эшләй. Артҡы яғында ҡырҡ литрлыҡ багы бар, багажникта телевизор ҡуйырға урын яһалған.\nРӘМИЛ ХИСАМОВ ТУЙМАЗЫ ҠАЛАҺЫНДА ЙӘШӘҮСЕ ( Бына ошо урында һыуҙа батмаҫ өсөн ҡоролма беркетәм. Ҡотҡарыусыларға һыуҙа батып барыусыны ҡотҡарыу өсөн файҙаланырға мөмкин була. )\nРәмил Әхнәф улы үҙенең уйлап тапҡан техникаһы менән Мәскәүҙә чемпионатта беренсе урын алған. Идеялары күп, бер нисә йыл элек тағы үҙенсәлекле техника эшләй башлаған. Бының өсөн автостлесарь һүтелгән тимер аттарҙың запас частарен ҡуллана.\nТуймазы Кулибины үҙе белгәндәрен балаларға ла өйрәтеү теләгендә мотоклуб ойошторған.\nҮҫмерҙәр был шөғөл менән ҡыҙыҡһынып үҙҙәре лә яңы трайктар йыйыуҙа ҡатнаша. Ғәҙәттә, дәрестәр йәй көнө уҙа, ти улар. Сөнки гараж йылытылмай, электр уты ла юҡ.\nМотоклуб әлегә тиклем урындағы ДОСААФ-тың гараж бокстарының бер бүлеген биләгән. Тик һуңғы арала Рәмил Хисамовтан бинаны бушатыуҙы һорайҙар.\nТуймазы ҡалаһындағы ДОСААФ вәкилдәре менән осрашыу ошрондай йәмһеҙ әрләшеүҙән алыҫ китмәй. Ә уйлап табыусы белдереүенсә, ул автомәктәп башҡарырға тейеш йөкләмәнең 20 процент эшен башҡара.\nНиколай Чувихин, Туймазы ДОСААФ автомәктәбе рәйесе урынбаҫары: «Ул электр уты өсөн түләмәй. Бында бер ниндәй ҙә клуб юҡ. Балалар ҙа йөрөмәй. Ҡала үҙәгенән был гараждар алыҫ урынлашҡан. Бүлеп бирелгән урынды үҙ мәнәфәғәттәрендә ҡуллана».\nГараждан урынды Рәмил Хисамовҡа ҡала хакимиәте биш йыл элек бүлеп биргән. Тик уйлап табыусының уға документтары юҡ, арендаға алырға теләп ҡағыҙ юллау ҙа һөҙөмтә бирмәгән.\nСергей Подопрыхин, Туймазы районы хакимиәте башлығы урынбаҫары: «Гараждар Туймазының ДОСААФ мәктәбенә ҡуртымға бирелгән. 30 сентябрҙә аренда килешеү мөҙҙәте тамамланды. Әле автомәктәп документтар юллай. Законға ярашлы, бинаны тағы ниндәйҙер өсөнсө кешегә биреү мөмкин түгел».\nБашҡортостан буйынса ДОСААФ етәксеһе әйтеүенсә, урындағы хәл гараж боксын бүлешә алмауҙа ғына түгел. Туймазы автомәктәбе биналар өсөн ҡуртым хаҡын ваҡытында түләмәгән.\nСергей Миңлеғолов, Башҡортостан ДОСААФ рәйесе: «ДОСААФ-тың урындағы бүлегенең ҡуртым өсөн ҙур ғына бурысы йыйылған. Был һуңғы биш йылда мәктәптең идара итеүселәре йыш алышынып тороуға ла бәйле. Ғөмүмән, был автомәктәптәрҙә спорт түңәрәктәре эшләп килһен өсөн аҡса бүленмәй, уны ойошма үҙ бюджеты әйләнешендәге сығымдар менән ойоштора ала. Беҙ Туймазыла булдыҡ, уны мотоклуб тип атарға ла тел бармай».\nҒәйеп атта ла тәртәлә лә, һәм атты егеүселә лә тип өҫтәргә кәрәк. Балаларҙы өйрәтерлек кеше лә, техника ла бар, тик шарттар ғына тыуҙырылмаған. Йәш быуында техникаға ҡыҙыҡһыныу уятыу, бәләкәйҙән ошо шөғөлгә ылыҡтырыу көн талабы ла һуң... Ә әлегә Туймазы үҫмерҙәре гараждар алдындағы майҙанды бер итеп үҙҙәре төҙөгән трайктарҙа елдерә...


Хәбәрҙәр: Евроберләшмә “ҡыҫыр”бюджет хаҡында килеште.\nЕвроберләшмә “ҡыҫыр”бюджет хаҡында килеште.\nЕвроберләшмәгә ингән 27 ил хөкүмәте 2014-2020 йылдарҙың бюджет параметрҙары тураһында килешә алды. Йома көн был хаҡта Европа советы рәйесе Херман ван Ромпей хәбәр итте. 24 сәғәт барған һөйләшеүҙәрҙән һәм йоҡоһоҙ төндән һуң, сәйәсмән үҙенең Твиттерында былай тип яҙҙы: “Килешеү булды, бының өсөн тырышлыҡ һалыу ҙа йәл түгел.”\nХерман ван Ромпей, Европа советы рәйесе:\n“Был баланслы бюджет. Беҙ бөтә Еропалағы үтә лә ҡатмарлы иҡтисади хәлдәрҙе иғтибарһыҙ ҡалдыра алманыҡ, шуға күрә бюджет ҡыҫырыраҡ килеп сыҡты. Уҙған йылдағы финанс күрһәткестәре менән сағыштырғанда беҙ етди ҡыҫҡартыуҙар яһаныҡ.”\nЕвроберләшмәнең төп финанс документы сығымдарҙың әҙ булыуын талап иткән Европаның көслө иҡтисадтары талаптарын һәм артта ҡалған өлкәләре- ауыл хужалығы һәм инфраструктура проекттары өсөн субсидиялар талап иткән дәүләттәр араһындағы компромистан ғибәрәт.


"Мин башҡорт малайы!"\n28 Февраль 2019, 12:49\nБаймаҡ районында Башҡортостандың 100 йыллығына арналған "Мин башҡорт малайы" конкурсы үтте.\nБаймаҡ районында башҡорт телен, мәҙәниәтен үҫтереү маҡсатында "Мин башҡорт малайы" конкурсы шаулап-гөрләп үтте. Бәйге Башҡортостан Республикаһының ойошторолоуына 100 йыллығы сиктәрендә ойошторолғайны. Конкурста Билал мәктәбе уҡыусыһы Юлдаш Булатов та ҡатнашты.\nСәхнә тултырып бейергә, моңло итеп йырларға, өҙҙөрөп ҡурайҙа уйнарға маһир икән дә беҙҙең Баймаҡ районы малайҙары! Һәр береһендә иҫ китмәле талант! 10 - 12 йәшлек малайҙарҙы бер урынға туплап, ошондай матур, тәрбиәүи сара үткәргән, Балалар ижады үҙәге директоры Әлмирә Дәүләтшинаға афарин тип әйтергә генә ҡала. Сөнки бындай саралар балаларҙа, бигерәк тә, малайҙарҙа бәләкәйҙән тыуған илгә, телгә ҡарата һөйөү тәрбиәләргә ярҙам итә.\nЕгерме бәйгесе араһынан Билал мәктәбе уҡыусыһы, минең улым Юлдаш Булатов өсөнсө урын яуланы. Уның уңыштары өсөн Билал мәктәбенең ҡурай түңәрәге етәксеһе, һәүәҫкәр композитор Вилүр Мәүлитовҡа рәхмәтлебеҙ!\nБаймаҡ районының Билал ауылынан.


Өс аҙналыҡ тәнәфестән һуң Рәсәй Премьер-лигаһының 10-сы тур уйындары үтте\n«Өфө» клубы үҙ майҙанында Мәскәүҙең «Торпедо» командаһы менән осрашты.\nИке яҡ та быйылғы миҙгелә генә илдең иң көслө лигаһында сығыш яһай башланы. Әгәр ҙә яҡташтарыбыҙ сағыштырмаса яҡшы уйын күрһәтһә, дәғүәселәр бөтөнләй артта һөйрәлеүселәр араһында килә. Шуға ҡарамаҫтан, бөгөн Игорь Колыванов дружинаһы өс мәрәй яулай алманы. Иҫәпте Өфө футболсыһы Харис Ханджич асһа ла, ҡунаҡтар уйындың һуңғы минуттарында яуап тубы индерә алды. Һөҙөмтәлә осрашыу 1:1 иҫәбе менән тамамланды. Киләһе турҙа Башҡортостан командаһы Мәскәүҙең ЦСКА клубын ҡабул итергә тейеш. Әммә 26 октябрҙә үтәсәк уйын билдәле сәбәптәр менән Пермь ҡалаһында уҙасаҡ.


Романының геройын Панферов Туймазыла осрата\nГраждандар һуғышы йылдарында Башҡортостан далалары буйлап ҡы ҙылармеецтар отряды үтә. Ҡыҙыл яугир Федор Панферов был тура ла түбәндәгеләрҙе хәтерләй: "Беҙҙе айырыуса башҡорт һәм тата р ауылдарының фәҡирлеге хайран ҡалдырҙы: ҡойма ла, һарай ҙа юҡ, һалам түбәле, самандан һалынған өйҙәр, бер ағас ишараты ла үҫмәй, бары тик уҫал ел туҙан туҙҙыра ла яуы з эттәр үҙәренә таныш булмаған кешеләрҙе абалай..."\nФедор Панферов үҙе үткән урындарҙың адресын да әйтә: "Бына, мәҫәлән, Туймазы ауылы... Ярлы Туймазы ауылы. Тимер менән ябылған ике - өс йорт кулактарҙыҡы, ҡалғандары - шул у ҡ саман өйҙәр, уларҙа тотош тип әйтерлек грамота белмәгән, Волгаға ғына түгел, Өфөгә лә бер барып урамаған кешеләр йәшәй.\nБеҙ ярты татар кешеһе Сабирйәновтың өйөндә ҡундыҡ.\nӨй эсендә иҫ киткес фәҡирлек хөкөм һөрә. Ағас өҫтәлдең аяҡтары салышып бөткән, ике эскәмйә, карауатҡа турпыша\nябылған, түбәгә арҡан менән беркетелгән бишек бәүелә. Сабирйәновтың өҫтөндә иҫке - моҫҡо ғына кейем, үҙе йәшенә ҡарағанда байтаҡҡа олораҡ күренә, ә ҡатыны шул тиклем ябыҡ,\nирекһеҙҙән йәне ҡайҙа ғына эләгеп тора икән, тип уйлайһың.. . Ә хужа һуңғы һарыҡ бәрәсен һуйып, беҙҙе туҡмаслы аш менән һыйланы.\n- Ниңә инде, дуҫ кеше Беҙҙең икмәк, консервалар, сәй бар . Һинең бәрәсеңдән башҡа ла туҡ булыр инек әле.\n- Ярамай, - тип яуапланы хужа. - Минең улым, ул бына һеҙҙ ең һымаҡ уҡ йәш егет, Ҡыҙыл гвардияла... Бакуға китте, англичан ды\nБайтаҡ йылдар үткәндән һуң, элекке ҡыҙылгвардеец, хәҙер инде билдәле урыҫ яҙыусыһы Федор Иванович Панферов ( 1896 йы л, 2 октябрь - 1960 йыл, 10 октябрь) был урындарҙа тағы ла булып китә.\nУл ваҡытта Панферов Урал аръяғында коллективлаштырыу үтәреүгә арналған "Бруски" роман - эпопеяһы, халыҡтың Бөйөк\nВатан һуғышы йылдарында күрһәткән батырлығы тураһындағы "Борьба за мир" романы, "Родное прошлое" повесы авторы була.\nҮткән осор картиналарын тергеҙеү өсөн ул Башҡортостанға кил ә. "Нефть промыслаһында беҙҙе күренекле быраулау оҫтаһы Абдулла Сабирйәнов менән таныштырҙылар. Ул уртаса буйлы,\nәммә бик мыҡты, таҙа кеше. Обком ағзаһы, Социалистик Хеҙмәт\nГеройы. Ике улы бар - инженерҙар. Береһе - промысланың баш диспетчеры, икенсеһе - быраулау оҫтаһы. Ҡыҙы - инженер - лаборант.\nМин уның йөҙөнә ҡарайым, һәм уны ҡасандыр күргәндәй кеүек\nбулам. Фамилияһы ла Сабирйәнов. Һәм иҫемә төшә - Граждандар\nһуғышы йылдарында беҙ уның атаһында итле аш менән һыйланманыҡмы икән Эйе, ул шул Сабирйәновтың улы булып сыҡты, үҙ теләге менән ҡыҙылгвардеецтар сафына баҫҡан, алыштар менән Бакуға тиклем барып еткән, шунда "нефть промыслаларында тороп та ҡалған". Үҙ көсө менән быраулау мастеры булған. Волга буйында нефть табылыуын ишеткәс, бында күскән.\n- Атай үлде. Эйе, шатлыҡлы көндәрҙе күрә алманы, - ти\nһағышлы тауыш менән Абдулла".\nЯҙыусы үҙе тыумышы менән Һарытау губернаһынан, крәҫтиән ғаиләһенән. Әммә Урал менән ул тығыҙ бәйләнешен юғалтмай. Миәс һәм Силәбе ҡалаларында йәшәй. Һуғыш башында уның ҡатыны Антонина Котляева Миәстә урынлаша. Уның "Иван Иванович", "Дружба", "Дерзание" романдарын хәтерләйһегеҙер, моғайын. Уның "Дар Земли" романы, "Люблю тебя, Башкирия" очеркы Башҡортостан һәм Татарстан нефтселәренә арналған.\n"Война и мир", "Большое искусство" романдарында Панферов\nУрал халҡының сағыу тәбиғәтен күрһәтә, һуғыш йылдарында уларҙың төпкөлгә эвакуацияланған заводта эшләүе тураһында һөйләй, тәбиғәт матурлығын һүрәтләй.\n1931 - 1960 йылдарҙа Панферов "Октябрь" әҙәби - художеств о журналының баш мөхәррире булып эшләй, СССР Яҙыусылар союзында юғары вазифалар биләй, әммә Урал халҡы тураһында ла онотмай.\nЯҙыусы Александр Шмаков хәтерләй:\n"Мәскәүҙә ул мине мөхәррир өҫтәле артында ҡаршы алды. Шунда уҡ крайҙағы хәлдәр тураһында һорашырға тотондо. Бик ентекле тыңланы, башын ҡағып хуплауын белдерҙе.\n- Мин белгән ваҡыттан алып Уралда үҙгәрештәр күп булды, әлбиттә, - тине Парфенов. - Ул индустриаль йәһәттән үҫте һәм киңәйҙе. Бына шул турала яҙырға кәрәк тә инде. Тик һүрәтләүҙ ә йәнлелек, автор дәрте кәрәк..."\nБыл урыҫ прозаигының Башҡортостан яҙыусыларына ҡалдырған ү ҙенсәлекле наказы.


Баш ҡалаларҙа хаҡтар тураһында\nСираттағы рейтинг күрһәткестәре буйынса Волга б уйы федераль округында иң ҡыйбатлы региональ үҙәктәр асыҡланды. Ярты йыл һөҙөмтәләре буйынса Һамар, Түбәнге Новгород һәм Киров барлыҡ "хаҡ баҫҡыстарын" биләй, был уларҙы биҙәй тип әйтеүе ҡыйын, әлбиттә. Икенсе яҡтан ҡарағанда, был ҡалаларҙа\nйәшәүселәрҙең икенсе төбәккә күсенеүе лә күҙәтелмәй.\n"Волга буйы федераль округының аҙыҡ - түлек тауарҙары буйынса иң ҡыйбатлы баш ҡалалары" рейтингын йола буйынса Волга буйы антикризис институтының ( Ҡазан ҡалаһы) рейтинг агентлығы әҙерләй. Инде бер нисә ай дауамында сенсация юҡ дәрәжәһендә. Һамар, Түбәнге Новгород һәм Киров төп аҙыҡ - түлек продукттарына хаҡ кимәле буйынса алда бара ( сағыштырыу 25 төр буйынса күҙәтелә). Һарытау халҡының\nшатланыу өсөн сәбәбе бар - уларҙың ҡалаһы төбәк баш ҡалалары араһында иң арзаны тип табылған. Унан ҡала Чебоксар\nһәм Ҡазан килә. Татарстандың баш ҡалаһы 2005 йылдың тәүге ө с айы менән сағыштырғанда үҙ позицияһынан бер аҙ ситкә тайпылды. Апрель айында был ҡала алда килә ине, майҙа инде беренселекте Һарытау үҙ ҡулына алды. Күрше республиканың баш ҡалаһына мең йыл тулыу тантанаһы яҡынлашҡан һайын хаҡтар ҙа юғарыраҡ күтәрелә бара.\nХөкүмәттең барлыҡ күҙаллауҙарын кире ҡаҡҡан инфляция үҫеше фонында, округ буйынса күршеләре менән сағыштырғанда, Ульяновск ҡалаһында "аҙыҡ - түлек" кәрзине һиҙелерлек ҡыйбатланды. Саранск ҡалаһында "кәрзин" бер аҙ арзанайҙы. Төбәк баш ҡалалары өсөн уртаҡ булып үҫемлек майы, маргарин, вермишель, бойҙай оно, кәбеҫтә кеүек тауарҙарға хаҡтың сағыштырмаса юғары булыуы тора. Яңы уңыш килеүе менән ауыл хужалығы тауарҙарына хаҡтар артыуҙан туҡтар, ҡайһы бер урындарҙа, үткән йылдағы кеүек, бәлки, кәмер ҙә тип\nӨфө ышаныслы рәүештә рейтингтың уртаһын биләй -\nбаш ҡалабыҙҙың бары тик "ҡыйбат булмаған" төбәк үҙәктәре яғына аҡрынлап күсеүе һиҙелә. Агентлыҡ биргән мәғлүмәттәр буйынса, Өфө Волга буйы үҙәк ҡалалары араһында әлеге ваҡытта\nалтынсы урында ҡала. Саранск ҡалаһында "кәрзин" бер аҙ ҡыйбатыраҡ һәм Йошкар - Олала бер аҙ арзаныраҡ. Дөйөм алғанда, Өфөлә аҙыҡ - түлек тауарҙарына хаҡтар 2005 йылдың ғинуары менән сағыштырғанда бер аҙ артҡан.


Кировта үткән Волга буйы федераль округы советы ултырышында заманса медицина мәсьәләләре тикшерелде\nРәсәй Президентының округтағы тулы хоҡуҡлы вәкиле Михаил Бабич етәкселегендә уҙған кәңәшмәлә Башҡортостан башлығы Рөстәм Хәмитов та ҡатнашты.\nОсрашыуҙа юғары технологиялы операцияларҙы арттырыу мөһимлеге, медицина учреждениеларын системалы оптимәлләштереү тураһында һүҙ барҙы. Шулай уҡ аҡ халатлыларҙың эш хаҡы, һирәк сир менән яфаланыусыларға финанс ярҙамы күрһәтеү ҙә көнүҙәк проблемаға әүерелгән. Ошо һәм башҡа мәсьәләләрҙе, атап әйткәндә, дарыу кәрәк-яраҡтары менән тәьмин итеүҙе федераль кимәлдә хәл итергә кәрәк. Бының өсөн хаҡтарҙы барлыҡ этаптарҙа ла - етештереүселәрҙән алып дарыухана кәштәләренә урынлаштырыуға тиклем контролгә алыу фарыз, тиелде кәңәшмәлә.